
I.
Úvodné ustanovenia
Školský poriadok  materskej školy je vypracovaný v zmysle §153 zákona č.245/2008 Z .z. o výchove a vzdelávaní, Vyhlášky č.541/2021 Z. z. o materskej škole a zákona č. 596/2004 Z. z. o štátnej správe v školstve a školskej samospráve s prihliadnutím na špecifické podmienky Materskej školy, Jelšavská 318, 049 32 Štítnik (ďalej len „materská škola“).
Školský poriadok upravuje podrobnosti o:
· výkone práv a povinností detí a ich zákonných zástupcov v materskej škole, pravidlách vzájomných vzťahov a vzťahov s pedagogickými zamestnancami materskej školy, 
· prevádzke a vnútornom režime materskej školy,
· podmienkach na zaistenie  bezpečnosti a ochrany zdravia  detí a ich ochrany pred rizikového správania, diskrimináciou a násilím,
· podmienkach nakladania s majetkom, ktorý materská škola spravuje, ak tak rozhodne zriaďovateľ.
Materská škola, Jelšavská 318, 049 32 Štítnik nie je právnická osoba a nemá právnu subjektivitu. Zriaďovateľom “materskej školy“ je Obec Štítnik, Námestie 1. mája 167, 049 32 Štítnik.
Názov: Materská škola, Jelšavská 318, 049 32 Štítnik








II.
Výkon práv a povinností detí a ich zákonných zástupcov v materskej škole, pravidlá vzájomných vzťahov a vzťahov s pedagogickými zamestnancami a ďalšími zamestnancami materskej školy
(1) Dieťa má právo na:
a) rovnoprávny prístup ku vzdelávaniu,
b) bezplatné vzdelanie pre päťročné deti pred začiatkom plnenia povinnej školskej dochádzky v   materských školách,
c) zdelanie v štátnom jazyku a materinskom jazyku v rozsahu ustanovenom zákonom,
d) individuálny prístup rešpektujúci jeho schopnosti a možnosti, nadanie a zdravotný stav v rozsahu ustanovenom zákonom,
e) úctu k jeho vierovyznaniu, svetonázoru, národnostnej a etnickej príslušnosti,
f) poskytovanie poradenstva a služieb spojených s výchovou a vzdelávaním,
g) výchovu a vzdelávanie v bezpečnom a hygienicky vyhovujúcom prostredí,
h) organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny,
i) úctu k svojej osobe a na zabezpečenie ochrany proti fyzickému, psychickému a sexuálnemu násiliu,                                                                                                                                          
j)  na informácie týkajúce sa jeho osoby a jeho výchovno-vzdelávacích výsledkov,
k) na individuálne vzdelávanie za podmienok ustanovených zákonom podľa § 24.
l) Dieťa so špeciálnymi výchovno-vzdelávacími potrebami má právo na výchovu a vzdelávanie s využitím špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú.
m) Dieťa so špeciálnymi výchovno-vzdelávacími potrebami má právo používať pri výchove a vzdelávaní špeciálne učebnice a špeciálne didaktické a kompenzačné pomôcky;


 (2) Dieťa je povinné:
a) neobmedzovať svojím konaním práva ostatných osôb zúčastňujúcich sa výchovy a vzdelávania,
b) dodržiavať školský poriadok školy a ďalšie vnútorné predpisy školy 
c) chrániť pred poškodením majetok školy a majetok, ktorý škola alebo školské zariadenie využíva na výchovu a vzdelávanie,
d) konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní,
e) ctiť si ľudskú dôstojnosť svojich spolužiakov a zamestnancov školy alebo školského zariadenia,
f) rešpektovať pokyny zamestnancov školy alebo školského zariadenia, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi.
 (3) Zákonný zástupca dieťaťa má právo: 
a) vybrať pre svoje dieťa školu alebo školu, ktorá poskytuje výchovu a vzdelávanie podľa tohto zákona, zodpovedajúce schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti; právo na slobodnú voľbu školy alebo školského zariadenia možno uplatňovať v súlade s možnosťami výchovno-vzdelávacej sústavy
b) žiadať, aby sa v rámci výchovy a vzdelávania v škole alebo v školskom zariadení poskytovali deťom a žiakom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa zákona,
c) oboznámiť sa s výchovno-vzdelávacím programom školy a školským poriadkom,
d) byť informovaný o výchovno-vzdelávacích výsledkoch svojho dieťaťa,
e) na poskytnutie poradenských služieb vo výchove a vzdelávaní svojho dieťaťa,
f) zúčastňovať sa výchovy a vzdelávania po predchádzajúcom súhlase riaditeľa školy aktivitách určených ročným plánom školy
g) vyjadrovať sa k výchovno-vzdelávaciemu programu školy alebo školského zariadenia


(4) Zákonný zástupca dieťaťa je povinný:
a) vytvoriť pre dieťa podmienky na prípravu na výchovu a vzdelávanie v škole a na plnenie školských povinností
b) dodržiavať podmienky výchovno-vzdelávacieho procesu svojho dieťaťa určené školským poriadkom,
c) dbať na sociálne a kultúrne zázemie dieťaťa a rešpektovať jeho špeciálne výchovno-vzdelávacie potreby,
d) informovať školu o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania alebo na výkon odborných činností,
e) nahradiť škodu, ktorú dieťa úmyselne zavinilo,
f) prihlásiť dieťa na plnenie povinnej školskej dochádzky,
g) poskytovať súčinnosť pri riešení prejavov rizikového správania svojho dieťaťa v škole, ktoré môžu ohroziť bezpečnosť a zdravie,
h) dbať, aby dieťa dochádzalo do materskej školy pravidelne a včas, ak mu nezabezpečí inú formu vzdelávania podľa tohto zákona (osobitný spôsob plnenia povinného predprimárneho vzdelávania podľa § 23 školského zákona)
i) ospravedlňovať dôvody neprítomnosti dieťaťa na výchove a vzdelávaní dokladmi v súlade so školským poriadkom
j) predložiť škole potvrdenie o bezinfekčnosti, ak neprítomnosť dieťaťa z dôvodu ochorenia trvá dlhšie ako tri po sebe nasledujúce dni 
k) zákonný zástupca je povinný všetky veci súvisiace s poskytovaním predprimárneho vzdelávania jeho dieťaťu riešiť interne, v materskej škole s učiteľkami, ktoré pracujú v triede, v ktorej je zaradené jeho dieťa a podľa potreby s riaditeľkou materskej školy;
l) zákonný zástupca je povinný zdržať sa znevažujúcich vyjadrení, statusov a komentárov na sociálnych sieťach týkajúcich sa pedagogickej činnosti materskej školy a riadenia materskej školy, 
m) ak zákonní zástupcovia budú svojimi vyjadreniami, statusmi a komentármi na sociálnych sieťach znevažovať pedagogickú činnosť materskej školy, riadenie materskej školy a poškodzovať dobré meno materskej školy na verejnosti bude sa to považovať za porušovanie školského poriadku a bude to môcť byť dôvodom, po predchádzajúcom písomnom upozornení, predčasného ukončenia predprimárneho vzdelávania dieťaťa. 
n) zákonný zástupca je povinný rešpektovať, že v čase odovzdania dieťaťa službu konajúcej učiteľke až po prevzatie dieťaťa zákonným zástupcom (alebo ním splnomocnenou osobou) sa komunikácia s dieťaťom uskutočňuje len prostredníctvom príslušnej učiteľky alebo riaditeľky materskej školy,
o) zákonný zástupca je povinný rešpektovať, že počas pobytu v materskej škole dieťa nesmie používať mobilné elektronické zariadenia, prostredníctvom ktorých dochádza k prenosu údajov tretím osobám bez súhlasu osôb o ktorých sa údaje prenášajú ( pedagogických zamestnancov materskej školy a detí prijatých do materskej školy),
p) zákonný zástupca je povinný všetky veci súvisiace s poskytovaním predprimárneho vzdelávania jeho dieťaťu riešiť interne, v materskej škole s učiteľkami, ktoré pracujú v triede, v ktorej je zaradené jeho dieťa a podľa potreby s riaditeľkou,
q) zákonný zástupca je povinný zdržať sa znevažujúcich vyjadrení, statusov a komentárov na sociálnych sieťach týkajúcich sa pedagogickej činnosti materskej školy a riadenia materskej školy, 
r) v prípade, že zákonný zástupca bez predchádzajúcej dohody nevyzdvihne svoje dieťa z materskej školy do času ukončenia prevádzky materskej školy, materská škola bude kontaktovať postupne všetky osoby, ktoré majú poverenie na prevzatie dieťaťa. Ak ani žiadna poverená osoba neprevezme dieťa, bude materská škola kontaktovať príslušné okresné riaditeľstvo policajného zboru, ktoré okrem výkonu svojich oprávnení disponuje aj kontaktom na príslušný orgán sociálnoprávnej ochrany detí a sociálnej kurately, ktorý je dosiahnuteľný aj mimo služobného času zamestnancov.
s) V prípade, ak má materská škola podozrenie, že zákonný zástupca opakovane preberá dieťa pod vplyvom alkoholu alebo iných omamných látok, alebo sa u dieťaťa prejavia zmeny, nasvedčujúce zanedbávaniu riadnej starostlivosti, bude materská škola po predchádzajúcom písomnom upozornení zákonného zástupcu, v rámci všeobecnej oznamovacej povinnosti vyplývajúcej z § 7 ods. 1 zákona č. 305/2005 Z.z. o sociálnoprávnej ochrane detí a o sociálnej kuratele informovať o tejto skutočnosti  Úrad práce, sociálnych vecí a rodiny so sídlom v Rožňave.



III.
Napĺňanie rodičovských práv a povinností počas konania o rozvode a úprave výkonu rodičovských práv a povinností
a) V materskej škole dbáme o napĺňanie rodičovských práv a povinností zákonných zástupcov, t. j., že počas konania o rozvode a úprave výkonu rodičovských práv a povinností bude materská škola dbať o riadne napĺňanie rodičovských práv a povinností až do rozhodnutia súdu tak, ako to bolo do podania návrhu na rozvod manželstva a úpravu výkonu rodičovských práv a povinností k dieťaťu (napr. že každý rodič má právo priviesť dieťa do materskej školy aj ho z nej vyzdvihnúť), 
b) - zachovávať neutralitu, t. j. ako budú aj pedagogickí zamestnanci materskej školy počas prebiehajúceho konania o úprave výkonu rodičovských práv a povinností k dieťaťu zachovávať neutralitu vo svojich postojoch a vyjadreniach týkajúcich sa dieťaťa a že v prípade potreby poskytnú nezaujaté, vecné a objektívne stanovisko len súdu, ak si ho od materskej školy písomne vyžiada, a že obsah tohto písomného stanoviska neposkytnú 4 žiadnemu z dotknutých zákonných zástupcov ( na žiadosť ani jedného zo zákonných zástupcov neposkytnú pedagogickí zamestnanci hodnotiace stanovisko),
c)  - rešpektovať, v prípade narušených vzťahov medzi zákonnými zástupcami, len rozhodnutie súdu alebo minimálne predbežné rozhodnutie súdu, ktorého zmyslom je dočasná úprava pomerov zákonných zástupcov vo vzťahu k starostlivosti o dieťa, t. j. materská škola bude rešpektovať to, že vykonateľnosť uznesenia o nariadení predbežného opatrenia nie je viazaná na jeho právoplatnosť, pretože toto uznesenie sa stáva právoplatné jeho doručením a márnym uplynutím lehoty na podanie odvolania; materská škola pritom rešpektuje skutočnosť, že aj napriek nariadeniu predbežného opatrenia rodičovské práva a povinnosti zostávajú zachované, 
d) - v prípade zverenia dieťaťa právoplatným rozhodnutím súdu len jednému zo zákonných zástupcov, ktorý zastupuje dieťa v bežných veciach, je vhodné poučiť rozvedených rodičov o tom, že materská škola bude riešiť všetky záležitosti týkajúce sa dieťaťa výhradne s rodičom, ktorý má dieťa v bežných veciach (napr. zabezpečenie krúžkovej činnosti atď.) zastupovať.
e)  - zákonný zástupca je povinný rešpektovať, že v čase od odovzdania dieťaťa službu konajúcej učiteľke až po prevzatie dieťaťa zákonným zástupcom (alebo ním splnomocnenou osobou) sa komunikácia s dieťaťom uskutočňuje len prostredníctvom príslušnej učiteľky, alebo riaditeľky materskej školy,
f)  - zákonný zástupca je povinný rešpektovať, že počas pobytu v materskej škole dieťa nesmie používať mobilné elektronické zariadenia, prostredníctvom ktorých dochádza k prenosu údajov tretím osobám bez súhlasu osôb o ktorých sa údaje prenášajú (pedagogických zamestnancov aj nepedagogických zamestnancov materskej školy a detí prijatých do materskej školy).
g)  - v prípade, ak zákonný zástupca bez predchádzajúcej dohody nevyzdvihne svoje dieťa z materskej školy do času ukončenia prevádzky materskej školy, materská škola bude kontaktovať postupne všetky osoby, ktoré majú poverenie na prevzatie dieťaťa (odporúča sa vyžiadať od zákonných kontakty na viac osôb, ktoré by mohli v prípade tejto situácie prevziať dieťaťa); ak ani žiadna z poverených osôb neprevezme dieťa, bude materská škola kontaktovať príslušné okresné riaditeľstvo policajného zboru, ktoré okrem výkonu svojich oprávnení disponuje aj kontaktom na príslušný orgán sociálnoprávnej ochrany detí a sociálnej kurately, ktorý je dosiahnuteľný aj mimo služobné času zamestnancov. 
h)  Službu konajúca učiteľka nesmie odviesť dieťa k sebe domov, ani ho odovzdať inej osobe ako je zákonný zástupca, alebo ním písomne splnomocnená osoba. 
i) - v prípade, ak má materská škola podozrenie, že zákonný zástupca opakovane preberá dieťa pod vplyvom alkoholu alebo iných omamných látok, alebo ak sa u dieťaťa prejavia zmeny, nasvedčujúce zanedbávaniu riadnej starostlivosti, bude materská škola po predchádzajúcom písomnom upozornení zákonného zástupcu, v rámci všeobecnej oznamovacej povinnosti vyplývajúcej z § 7 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele informovať o tejto skutočnosti príslušný Úrad práce, sociálnych vecí a rodiny, oddelenie sociálnoprávnej ochrany detí a sociálnej kurately. 
j) - výkon práv a povinností vyplývajúcich zo školského zákona musí byť v súlade s dobrými mravmi, a nikto  nesmie tieto práva a povinnosti zneužívať na škodu druhého dieťaťa, pretože v súlade s § 145 ods. 1 školského zákona, sa práva ustanovené školským zákonom zaručujú rovnako všetkým deťom v súlade so zásadou rovnakého zaobchádzania vo vzdelávaní ustanovenou zákonom č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov.
k) - priestory materskej školy nie sú miestom, kde zákonný zástupca, ktorému dieťa nebolo zverené do osobnej starostlivosti, môže kedykoľvek navštevovať maloleté dieťa mimo súdom presne určeného dňa a času obsiahnutého vo výroku rozhodnutia alebo súdom schválenej rodičovskej dohode, ak škola uvedenými dokumentmi disponuje,
l) - priestory materskej školy môžu byť miestom styku s maloletým, avšak len v prípade, ak sa postupuje podľa súdneho rozhodnutia, v ktorom úpravu styku určí súd resp. podľa súdom schválenej rodičovskej dohody.
m) Výkon práv a povinností vyplývajúcich zo školského zákona musí byť v súlade s dobrými mravmi, nikto nesmie tieto práva a povinnosti zneužívať na škodu druhého dieťaťa, pretože v súlade s § 145 ods. 1 školského zákona, sa práva ustanovené školským zákonom zaručujú rovnako všetkým deťom v súlade so zásadou rovnakého zaobchádzania vo vzdelávaní ustanovenou zákonom č. 365/2004 Z.z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov.















IV.
Prevádzka a vnútorný režim materskej školy
1. Charakteristika materskej školy
Materská škola je 3 - triedna. Poskytuje celodennú výchovnú starostlivosť deťom vo veku od dvoch do šesť rokov a deťom s pokračovaním plnenia povinného predprimárneho vzdelávania. Materská škola poskytuje deťom aj možnosť poldenného pobytu.
Materská škola je umiestnená v účelovej budove. Je to prízemná budova so vstupnou halou na prízemí a tromi triedami s príslušenstvom , spoločnou jedálňou, výdajňou jedla, kabinetom, riaditeľňou. 
2. Prevádzka materskej školy
Materská škola je v prevádzke v pracovných dňoch od 6.30 - 16.10 hod. 
Riaditeľka materskej školy: PaedDr. Andrea Vidová
Zástupca riaditeľa materskej školy: Nikoleta Marková
Konzultačné hodiny 10:40 – 13:00 hod. alebo na základe telefonického dohovoru o stretnutí                                       Vedúca školskej jedálne: Zuzana Bartošová                                                                                
Prevádzka materskej školy bola prerokovaná s rodičmi a odsúhlasil ju zriaďovateľ školy  - Obec  Štítnik, Nám 1.mája 167 , 049 32 Štítnik.
V čase letných prázdnin je prevádzka materskej školy prerušená z hygienických dôvodov na štyri týždne. V tomto období podľa inštrukcií riaditeľky materskej školy vykonávajú prevádzkoví zamestnanci upratovanie a dezinfekciu priestorov, pedagogickí a ostatní zamestnanci podľa plánu dovoleniek čerpajú dovolenku. Prerušenie prevádzky oznámi riaditeľka materskej školy oznamom spravidla dva mesiace vopred. 
Prevádzka v  čase vedľajších a hlavných školských prázdnin nebude prerušená (okrem 4 týždňov), ak bude na tento čas prihlásených aspoň 15 detí , ktorých zákonní zástupcovia musia vykonávať prácu v zamestnaní a patria do kritickej infraštruktúry obyvateľstva.
Za pobyt dieťaťa v materskej škole zriadenej obcou prispieva zákonný zástupca čiastočnú úhradu výdavkov materskej školy mesačne na jedno dieťa sumou 20,- eur v materskej škole.
Príspevok sa neuhrádza za dieťa:
a) Ktoré má jeden rok pred plnením povinného predprimárneho vzdelávania
b) Ak zákonný zástupca predloží materskej škole doklad o tom, že je poberateľom dávky v hmotnej núdzi a príspevok k dávke v hmotnej núdzi, ktoré je umiestnené v zariadení na základe rozhodnutia súdu.
Na základe rozhodnutia zriaďovateľa sa príspevok neuhrádza za dieťa:
a) Ktoré má prerušenú dochádzku do materskej školy viac ako na 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom
b) Ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku
Príspevok na čiastočnú úhradu výdavkov za pobyt dieťaťa v materskej škole je zákonný zástupca povinný uhradiť do desiateho dňa v mesiaci.

3. Podmienky prijatia dieťaťa do materskej školy
3.1 Zápis a prijatie detí do materskej školy

a) Na predprimárne vzdelávanie v materských školách sa prijímajú deti podľa § 59 až 59b zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len „školský zákon“).
b) Pri prijímaní detí do materskej školy sa musia dodržiavať princípy:
· rovnoprávnosti prístupu k výchove a vzdelávaniu so zohľadnením výchovno-vzdelávacích potrieb jednotlivca a jeho spoluzodpovednosti za svoje vzdelávanie [§ 3 písm. d) školského zákona],
· inkluzívneho vzdelávania [§ 3 písm. e) školského zákona] a
· zákazu všetkých foriem diskriminácie a obzvlášť segregácie [§ 3 písm. f) školského zákona]. 
c) Na predprimárne vzdelávanie sa prijíma dieťa od troch rokov veku; výnimočne možno prijať dieťa od dovŕšenia dvoch rokov veku. 
d) Riaditeľ materskej školy nesmie pri prijímaní uprednostniť deti mladšie ako tri roky pred prijatím starších detí.
e) Dieťa od dovŕšenia dvoch rokov veku môže byť na predprimárne vzdelávanie prijaté vtedy, ak zvláda základné sebaobslužné úkony a materská škola má kapacitné možnosti na prijatie dieťaťa a materiálno-technické, priestorové a personálne zabezpečenie.
f) Na predprimárne vzdelávanie sa prednostne prijímajú deti, pre ktoré je plnenie predprimárneho vzdelávania povinné, a následne deti, ktoré majú právo na prijatie na predprimárne vzdelávanie.
g) Právo na prijatie na predprimárne vzdelávanie od školského roku 2025/2026 majú všetky deti, ktoré dovŕšia tri roky veku do 31. augusta kalendárneho roku. 
3.2 [bookmark: _Toc238026316][bookmark: _Toc238026381][bookmark: _Toc238026663]Prihláška na vzdelávanie v materskej škole a potvrdenie o zdravotnej spôsobilosti dieťaťa
a) Dieťa sa do materskej školy prijíma na základe prihlášky na vzdelávanie v materskej škole (ďalej len „prihláška“); prihláška sa podáva na formulári schválenom a zverejnenom ministerstvom školstva na https://edicnyportal.iedu.sk/Forms. Materská škola nie je oprávnená odmietnuť listinnú prihlášku. 
b) Materské školy získavajú a spracúvajú na účely výchovy a vzdelávania a aktivít v čase mimo vyučovania len osobné údaje uchádzačov a detí ustanovené v § 11 ods. 6 písm. a) školského zákona a osobné údaje zákonných zástupcov uchádzačov a detí podľa § 11 ods. 6 písm. b) školského zákona a to v rozsahu podľa § 157 ods. 3 písm. c) prvého bodu a osobné údaje zákonných zástupcov detí v rozsahu podľa § 157 ods. 3 písm. c) druhého bodu školského zákona.   Materské školy nemôžu od zákonných zástupcov požadovať osobné údaje, ktoré neustanovuje školský zákon, ako napr.: údaj o tom, či rodičia žijú v spoločnej domácnosti, kto má dieťa v osobnej starostlivosti, či ide o striedavú starostlivosť (úprava rodičovských práv a povinností), či sú rodičia poberateľmi dôchodku a akého, aká je vzdialenosť miesta trvalého pobytu dieťaťa od materskej školy. 
c) Zákonný zástupca dieťaťa alebo zástupca zariadenia (ďalej len „zákonný zástupca“) ako prílohu k prihláške prikladá aj potvrdenie o zdravotnej spôsobilosti dieťaťa od pediatra, ktorého súčasťou je aj údaj o povinnom očkovaní dieťaťa (ďalej len „potvrdenie o zdravotnej spôsobilosti“).
d) [bookmark: _Toc238016262]Potvrdenie o zdravotnej spôsobilosti nie je potvrdením o aktuálnom zdravotnom stave dieťaťa, ale je potvrdením o jeho zdravotnej spôsobilosti absolvovať predprimárne vzdelávanie v materskej škole.

3.3 Prihláška dieťaťa so zdravotným znevýhodnením a dieťaťa s nadaním
a) Ak sa do materskej školy prijíma dieťa, ktoré má v správe z diagnostického vyšetrenia potvrdené, že je dieťaťom so zdravotným znevýhodnením, prílohou prihlášky je:
· [bookmark: _Hlk140660554]potvrdenie o zdravotnej spôsobilosti,
· správa z diagnostického vyšetrenia zariadenia poradenstva a prevencie a
· odporúčanie pediatra.[footnoteRef:1]) [1: ) Toto odporúčanie môže byť aj súčasťou potvrdenia o zdravotnej spôsobilosti.] 

b) Zo správy z diagnostického vyšetrenia zariadenia poradenstva a prevencie, ako aj z odporúčania pediatra musí byť jednoznačné, či má byť toto dieťa prijaté:
· do „bežnej“ materskej školy a zaradené do triedy spolu s ostatnými deťmi, 
· do „bežnej“ materskej školy a zaradené do  triedy  pre deti so zdravotným znevýhodnením alebo
· do materskej školy pre deti so zdravotným znevýhodnením.
c) Ak sa do materskej školy prijíma dieťa, ktoré má v správe z diagnostického vyšetrenia potvrdené, že je dieťaťom s nadaním, zákonný zástupca prílohou prihlášky je:
· potvrdenie o zdravotnej spôsobilosti aj
· správa z diagnostického vyšetrenia zariadenia poradenstva a prevencie.

3.4 [bookmark: _Toc238026317][bookmark: _Toc238026382][bookmark: _Toc238026664]Prijatie prestupom
a) Ak je dieťa prijaté na predprimárne vzdelávanie v niektorej materskej škole zapísanej v registri škôl, môže byť na základe písomnej žiadosti zákonného zástupcu prijaté prestupom do inej materskej školy zapísanej v registri škôl. 
b) Prílohou žiadosti zákonného zástupcu o prijatie dieťaťa prestupom je:
· potvrdenie o zdravotnej spôsobilosti,
· ak sa dieťaťu poskytuje podporné opatrenie, aj vyjadrenie zariadenia poradenstva a prevencie na účel podporného opatrenia, z ktorého vyplýva aktuálnosť potreby poskytovania príslušného podporného opatrenia, t. j. môže ísť aj o starší dokument).
c) Materská škola (ak má voľnú kapacitu), do ktorej požiadal o prijatie dieťaťa prestupom zákonný zástupca, vydáva rozhodnutie o prijatí dieťaťa prestupom podľa § 37 ods. 1 písm. c) zákona č. 321/2025 Z. z. alebo rozhodnutie o prijatí prestupom s určením adaptačného pobytu alebo diagnostického pobytu  podľa § 37 ods. 1 písm. d) zákona č. 321/2025 Z. z. Rozhodnutie o prijatí dieťaťa prestupom nie je rozhodnutím o prijatí dieťaťa do materskej školy.
d) Riaditeľ materskej školy, do ktorej je prijaté dieťa prestupom, je povinný bez zbytočného odkladu zaslať kópiu rozhodnutia o prijatí prestupom/rozhodnutia o prijatí prestupom s určením adaptačného alebo diagnostického pobytu materskej škole, z ktorej dieťa prestúpilo. 
e) Riaditeľ materskej školy, z ktorej dieťa prestúpilo do inej materskej školy, je povinný do 15 dní od doručenia kópie rozhodnutia o prijatí prestupom/rozhodnutia o prijatí prestupom s určením adaptačného alebo diagnostického pobytu zaslať riaditeľovi materskej školy, do ktorej bolo dieťa prijaté prestupom kópiu všetkej dokumentácie dieťaťa, vrátane
· [bookmark: _Hlk219294119]pedagogickej dokumentácie, t. j. kópiu osobného spisu dieťaťa (so všetkým, čo osobný spis obsahuje),
· ďalšej dokumentácie, t. j. záznam z pedagogického diagnostikovania,
· podkladov k poskytovaniu podporných opatrení,
· informácie podľa § 144 ods. 7 písm. d) školského zákona, t. j. informácie o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania alebo na výkon odborných činností a 
· dokladov od orgánu sociálnoprávnej ochrany detí a sociálnej kurately. 
f) Zmenu do Centrálneho registra detí, žiakov a poslucháčov (ďalej len „centrálny register") musí  nahlásiť riaditeľ pôvodnej materskej školy tak, aby v  tejto materskej škole dieťa ukončilo dochádzku v deň predchádzajúci dňu, od kedy je dieťa prestupom prijaté do novej materskej škole. Z povahy veci je potrebné, aby zmenu podľa predchádzajúcej vety nahlásil do centrálneho registra aj riaditeľ materskej školy, do ktorej je dieťa prijaté prestupom.  
g) Ak sa prestupom prijíma dieťa so zdravotným znevýhodnením, prílohou k žiadosti je:
· potvrdenie o zdravotnej spôsobilosti,
· správa z diagnostického vyšetrenia zariadenia poradenstva a prevencie a
· odporúčanie pediatra.
h) Ak sa prestupom prijíma dieťa s nadaním, prílohou k žiadosti o prijatie dieťaťa prestupom je:
· potvrdenie o zdravotnej spôsobilosti aj
· správa z diagnostického vyšetrenia zariadenia poradenstva a prevencie.

3.5 [bookmark: _Toc238026318][bookmark: _Toc238026383][bookmark: _Toc238026665]Vyhlásenie o bezinfekčnosti
Na rozdiel od potvrdenia o zdravotnej spôsobilosti, ktoré zákonný zástupca predkladá spolu s prihláškou, písomné vyhlásenie o tom, že dieťa neprejavuje príznaky prenosného ochorenia a nemá nariadené karanténne opatrenie podľa § 24 ods. 8 zákona č. 355/2007 Z. z., predkladá zákonný zástupca materskej škole až po prijatí dieťaťa do materskej školy, a to:
· pred prvým vstupom dieťaťa do materskej školy a 
· vždy po neprítomnosti dieťaťa v materskej škole dlhšej ako päť kalendárnych dní.
Toto písomné vyhlásenie sa v praxi nazýva aj ako „vyhlásenie o bezinfekčnosti“.
Vyhlásenie o bezinfekčnosti podľa § 24 ods. 8 zákona č. 355/2007 Z. z. nesmie byť staršie ako jeden deň.
3.6 [bookmark: _Toc238026319][bookmark: _Toc238026384][bookmark: _Toc238026666]Termín podania prihlášky
a) Riaditeľ školy po dohode so zriaďovateľom určí termín podávania prihlášky na vzdelávanie v materskej škole na nasledujúci školský rok a podmienky na prijatie zverejní na verejne prístupnom mieste alebo na webovom sídle materskej školy.
b) Dieťa možno podľa kapacitných možností materskej školy prijať na predprimárne vzdelávanie aj v priebehu školského roka.
c) Prihláška na vzdelávanie v materskej škole sa podáva od 1. apríla do 31. mája. Tento termín môžeme označiť aj ako „hlavný termín“.

[bookmark: _Toc238026320][bookmark: _Toc238026385][bookmark: _Toc238026667]3.6.1 Podávanie prihlášky na nasledujúci školský rok v „hlavnom termíne“
a) O prijatí dieťaťa na základe prihlášky v „hlavnom“ termíne rozhodne materská škola v termíne, ktorý určí a na svojom webovom sídle zverejní ministerstvo školstva. 
b) Zoznam uchádzačov sa zverejňuje na verejne prístupnom mieste materskej školy, na webovom sídle materskej školy a na webovom sídle určenom ministerstvom školstva; zoznam obsahuje namiesto mena a priezviska uchádzača vopred pridelený číselný kód a informáciu, či uchádzač bol alebo nebol prijatý na predprimárne vzdelávanie. 
c) Ak bol uchádzač prijatý, informácia o prijatí v tomto zozname sa považuje za rozhodnutie o prijatí a deň zverejnenia zoznamu sa považuje za deň doručenia rozhodnutia o prijatí. 
d) Ak zákonný zástupca o to požiada, materská škola vyhotoví rozhodnutie o prijatí v písomnej forme a bez zbytočného odkladu ho odošle zákonnému zástupcovi. 
e) Ak vzor prihlášky neumožňuje vyznačiť poradie materských škôl podľa záujmu, zákonný zástupca potvrdí vybranej materskej škole prijatie do troch pracovných dní odo dňa doručenia rozhodnutia o prijatí a materská škola vyhotoví toto rozhodnutie najskôr po potvrdení prijatia. Ostatné rozhodnutia o prijatí, ktoré sa vzťahujú na materské školy uvedené v prihláške strácajú platnosť.
f) Neprijatému uchádzačovi materská škola odošle rozhodnutie o neprijatí do piatich pracovných dní od jeho vydania.
[bookmark: _Toc238026321][bookmark: _Toc238026386][bookmark: _Toc238026668]3.6.2 Podávanie prihlášky počas školského roka
a) Prihlášku, ako aj žiadosť o prijatie prestupom, môže zákonný zástupca podať aj počas školského roka.
b)  zákonný zástupca podá prihlášku alebo žiadosť o prijatie prestupom, podáva ju:
· osobne, 
· poštou alebo kuriérom na adresu materskej školy,
· prostredníctvom elektronickej schránky materskej školy (e-GOV),
· e-mailom (odoslaním podpísaného naskenovaného formulára).
c)Ak materská škola z kapacitných dôvodov nemôže prijať všetky deti, ktorých zákonní zástupcovia o prijatie do materskej školy žiadajú, materská škola vydá rozhodnutie o neprijatí7) do materskej školy podľa § 37 ods. 1 písm. a) zákona č. 321/2025 Z. z.
3.7 [bookmark: _Toc238026322][bookmark: _Toc238026387][bookmark: _Toc238026669]Dieťa so špeciálnymi výchovno-vzdelávacími potrebami
a) Do „bežnej“ materskej školy môže byť prijaté:
· [bookmark: _Hlk185328793]dieťa so zdravotným znevýhodnením, ktorým je:
· dieťa so zdravotným postihnutím, t. j dieťa s mentálnym postihnutím, sluchovým postihnutím, zrakovým postihnutím, telesným postihnutím, intelektuálnym postihnutím, narušenou komunikačnou schopnosťou, autizmom alebo s ďalšími pervazívnymi vývinovými poruchami, viacnásobným postihnutím alebo s kombináciou postihnutí bez možnosti určenia prevažujúceho postihnutia, ktoré mu môže brániť vzdelávať sa rovnako ako sa vzdelávajú deti a žiaci bez zdravotného postihnutia 
· dieťa choré alebo zdravotne oslabené, t. j. dieťa s ochorením, ktoré je dlhodobého charakteru, a deti vzdelávajúce sa v materských školách pri zdravotníckych zariadeniach, 
· dieťa s vývinovými poruchami, t. j. dieťa s poruchou aktivity a pozornosti, dieťa s vývinovou poruchou učenia,
· dieťa s poruchou správania, t. j. dieťa s narušením funkcií v oblasti emocionálnej alebo sociálnej, okrem dieťaťa s poruchou aktivity  a pozornosti a dieťaťa s vývinovou poruchou učenia,
· dieťa zo sociálne znevýhodňujúceho prostredia[footnoteRef:2], [2:  dieťaťom zo sociálne znevýhodňujúceho prostredia je dieťa:
1. ktoré spĺňa najmenej jednu podmienku podľa § 145ca ods. 2 školského zákona,
2. ktorému zariadenie poradenstva a prevencie na základe diagnostického vyšetrenia potvrdilo skutočnosť podľa § 145ca ods. 1 písm. b) školského zákona, alebo
3. ktoré je členom domácnosti, v ktorej žije dieťa podľa prvého bodu a je splnená podmienka podľa § 145ca ods. 2 písm. a), b) alebo písm. c) školského zákona.] 

· dieťa s nadaním a 
· dieťa, ktorého zdravotný stav, sociálne podmienky, jazykové schopnosti, správanie, kognitívne schopnosti, motivácia, emocionalita, tvorivosť alebo zručnosti vyžadujú poskytnutie podporného opatrenia.
b) Do „bežnej“ materskej školy možno prijať aj deti so zdravotným znevýhodnením. Deti so zdravotným znevýhodnením sa zaraďujú do tried spolu s ostatnými deťmi alebo do samostatných tried pre deti so zdravotným znevýhodnením. Deti so ŠVVP, ktoré nie sú deťmi so zdravotným znevýhodnením, sa zaraďujú do tried spolu s ostatnými deťmi.
c) Materská škola vždy pred rozhodnutím o prijatí dieťaťa so zdravotným znevýhodnením musí zvážiť, či má vytvorené vhodné podmienky (personálne, priestorové, materiálne atď.) na prijatie tohoto dieťaťa, a ak ich nemá či bude schopná tieto podmienky dodatočne, v spolupráci so zriaďovateľom, vytvoriť po prijatí takéhoto dieťaťa.
d) Riaditeľ materskej školy zaradí dieťa so zdravotným znevýhodnením na základe:
· odporúčania pediatra,
· odporúčania zariadenia poradenstva a prevencie a
· vopred prerokovaného informovaného súhlasu zákonného zástupcu alebo zástupcu zariadenia. 
e) Riaditeľ materskej školy  zaradí dieťa s nadaním na základe:
· odporúčania zariadenia poradenstva a prevencie a 
· vopred prerokovaného informovaného súhlasu zákonného zástupcu alebo zástupcu zariadenia.
f) Počet detí v triede po prijatí dieťaťa so zdravotným znevýhodnením alebo dieťaťa s nadaním podľa § 28 ods. 12 školského zákona môže byť znížený (ale v závislosti od druhu a stupňa postihnutia nemusí) najviac o dve za každé dieťa so zdravotným znevýhodnením a dieťa s nadaním. 
Z hľadiska prijímania detí so zdravotným znevýhodnením a detí s nadaním do materskej školy sú dôležité aj ustanovenia § 145 ods. 1 a 2 školského zákona, podľa ktorých práva ustanovené školským zákonom sa zaručujú rovnako každému dieťaťu v súlade so zásadou rovnakého zaobchádzania vo vzdelaní ustanovenou zákonom č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov. Výkon práv a povinností vyplývajúcich zo školského zákona musí byť v súlade s dobrými mravmi. Nikto nesmie tieto práva a povinnosti zneužívať na škodu druhého dieťaťa.
g) V Súvislosti s prijímaním detí so zdravotným znevýhodnením a detí s nadaním riaditeľ materskej školy okrem úkonov v správnom konaní môže:
· spolu s rozhodnutím poskytnúť zákonným zástupcom v písomnej podobe informáciu o tom, že sú povinní dodržiavať podmienky výchovno-vzdelávacieho procesu svojho dieťaťa určené školským poriadkom a zároveň informovať materskú školu o zmene zdravotnej spôsobilosti  dieťaťa, jeho zdravotných problémoch  alebo o iných závažných skutočnostiach, ktoré by mohli mať vplyv na priebeh výchovy a vzdelávania dieťaťa [§ 144 ods. 7 písm. b) a d) školského zákona],
· upozorniť zákonných zástupcov na to, že ak nebudú materskú školu informovať o zmenách zdravotnej spôsobilosti dieťaťa, jeho zdravotných problémoch alebo o iných závažných skutočnostiach, ktoré by mohli mať vplyv na priebeh výchovy a vzdelávania dieťaťa, v prípade, ak na to bude dôvod, môže byť v správnom konaní vydané rozhodnutie:
· o prerušení dochádzky dieťaťa do materskej školy z podnetu materskej školy, ak nejde o povinné predprimárne vzdelávanie, alebo 
· o predčasnom skončení predprimárneho vzdelávania, ak nejde o povinné predprimárne vzdelávanie z dôvodu, že materská škola nie je schopná, vzhľadom na svoje podmienky (personálne, priestorové ale napr. aj materiálno-technické), poskytnúť dieťaťu výchovu a vzdelávanie primeranú druhu a stupňu jeho zdravotného znevýhodnenia,
· mať uloženú komunikáciu so zákonnými zástupcami zaznamenanú písomne a riadne evidovanú v osobnom spise dieťaťa.

3.8 Formy osobitného spôsobu plnenia školskej dochádzky a povinného predprimárneho vzdelávania

	Formy osobitného spôsobu plnenia povinného predprimárneho vzdelávania sú okrem individuálneho vzdelávania aj:
 
a) vzdelávanie v školách mimo územia Slovenskej republiky, 
 
b) vzdelávanie v školách zriadených iným štátom na území Slovenskej republiky so súhlasom zastupiteľského úradu iného štátu, ak zastupiteľský úrad iného štátu oznámil ministerstvu školstva, že vydal súhlas na zriadenie školy, ktorá sa nevedie v sieti škôl a školských zariadení podľa osobitného predpisu, 8) 
 
c) vzdelávanie v školách, v ktorých sa uskutočňuje výchova a vzdelávanie podľa medzinárodných programov na základe súhlasu ministerstva školstva, 
 
d) individuálne vzdelávanie v zahraničí, 
 
e) podľa individuálneho učebného plánu, 
 
f) vzdelávanie v Európskych školách. 
 


	(1) O povolení vzdelávania podľa § 23 písm. b), c) alebo e) rozhoduje riaditeľ kmeňovej školy na základe písomnej žiadosti zákonného zástupcu alebo plnoletého žiaka. 
 
	(2) V žiadosti zákonný zástupca uvedie 
 
a) meno, priezvisko a bydlisko dieťaťa, 
 
b) rodné číslo dieťaťa 
 
c) adresu bydliska v zahraničí, 
 
d) názov a adresu školy, ktorú bude dieťa v zahraničí navštevovať, ak je vopred známa, alebo názov a adresu školy zriadenej iným štátom na území Slovenskej republiky, ktorú bude dieťa navštevovať. 
 
	(3) Ak ide o vzdelávanie podľa § 23 písm. b), zákonný zástupca dieťaťa do 30 dní po príchode žiaka do krajiny pobytu predloží riaditeľovi kmeňovej školy doklad s uvedením názvu a adresy školy, ktorý potvrdzuje, že dieťa navštevuje príslušnú školu. Zákonný zástupca dieťaťa predloží tento doklad vždy k 15. septembru príslušného školského roka, ak dieťa pokračuje vo vzdelávaní podľa § 23 písm. b). 
 
	(4) Kmeňová škola poskytuje žiakovi na základe žiadosti zákonného zástupcu pracovné zošity. 
 
[bookmark: _Toc238026323][bookmark: _Toc238026388][bookmark: _Toc238026670]3.9 Rozhodnutie o prijatí/neprijatí dieťaťa do materskej školy
a) Dieťa je do materskej školy prijaté len vtedy, ak sa právoplatným stalo rozhodnutie o:
· prijatí, 
· prijatí s určením adaptačného pobytu alebo diagnostického pobytu,
· prijatí prestupom alebo
· prijatí prestupom s určením adaptačného alebo diagnostického pobytu.
b) Kompetenciu rozhodovať o prijatí a prijatí prestupom má materská škola podľa § 37 ods. 1 písm. a) až d) zákona č. 321/2025 a to bez ohľadu na  zriaďovateľa. 
Vzhľadom na to, že materské školy, bez ohľadu na ich zriaďovateľa, rozhodujú podľa Správneho poriadku, dieťa je „reálne“ prijaté až po nadobudnutí právoplatnosti rozhodnutia o prijatí/prijatí s určením adaptačného alebo diagnostického pobytu alebo prijatí prestupom/prijatí prestupom s určením adaptačného alebo diagnostického pobytu. 
c) Ak sa dieťa prijíma k začiatku školského roka, o prijatí dieťaťa rozhodne materská škola v termíne, ktorý určuje a na svojom webovom sídle zverejňuje ministerstvo školstva.   
d) V Závislosti od aktuálnych kapacitných možností konkrétnej materskej školy, materská škola v rámci procesu prijímania rozhodne:
· o prijatí dieťaťa do materskej školy alebo
· o neprijatí dieťaťa do materskej školy,
· o prijatí prestupom/prijatí prestupom s určením adaptačného alebo diagnostického pobytu alebo
· neprijatí prestupom.
e) Rozhodnutie o prijatí dieťaťa do materskej školy alebo rozhodnutie o neprijatí dieťaťa do materskej školy je vždy výsledkom konania vo veci prijatia dieťaťa na predprimárne vzdelávanie. 
f) Dieťa sa neprijíma do materskej školy opakovane každý školský rok. Prijatie dieťaťa platí až do času, kým:
- nezačne plniť povinnú školskú dochádzku v základnej škole, 
- zákonný zástupca písomne neoznámi riaditeľovi materskej školy zanechanie vzdelávania, ak nejde o povinné predprimárne vzdelávanie, 
- nie je prijaté prestupom do inej materskej školy, alebo 
- riaditeľ materskej školy nerozhodne o predčasnom skončení predprimárneho vzdelávania, ak nejde o povinné predprimárne vzdelávanie.
[bookmark: _Toc238026671]4 Adaptačný pobyt alebo diagnostický pobyt dieťaťa v materskej škole
Materská škola vo vzťahu k adaptačnému pobytu alebo diagnostickému pobytu môže vydať rozhodnutie o prijatí s určením adaptačného pobytu alebo diagnostického pobytu; to platí, aj ak ide o rozhodnutie o prijatí prestupom. 
4.1 Adaptačný pobyt
a) Adaptačný pobyt sa vzťahuje najmä na deti, ktoré nemajú diagnostikou v zariadení poradenstva a prevencie určené ŠVVP, u ktorých je predpoklad, že by mohli mať problémy pri adaptácii na podmienky predprimárneho vzdelávania, ktoré sú odlišné než na aké sú zvyknuté z domova (nemusí ísť len o deti napr. 3-ročné, pretože častokrát majú adaptačné problémy aj deti napr. 5-ročné, ktoré boli doposiaľ stredobodom pozornosti jeho blízkych). 
b) Aj počas adaptačného pobytu môže dieťa navštevovať materskú školu na celodennú výchovu a vzdelávanie, a to za predpokladu:
· že tomu predchádzala buď postupná adaptácia alebo 
· dieťa si „rýchlo zvyklo“ na materskú školu.[footnoteRef:3]) [3: ) Riaditeľ materskej školy sa počas trvania adaptačného pobytu dieťaťa môže dohodnúť so zákonným zástupcom, že sa zmení čas pobytu dieťa v materskej škole z niekoľkých hodín, postupne, alebo aj od nasledujúceho dňa, na celý deň.] 

c) Podľa § 6 ods. 1 vyhlášky Ministerstva školstva, vedy, výskumu a športu Slovenskej republiky č. 541/2021 Z. z. o materskej škole v znení vyhlášky Ministerstva školstva, vedy, výskumu a športu Slovenskej republiky č. 341/2023 Z. z. (ďalej len „vyhláška o materskej škole“): „Ak má dieťa určený adaptačný pobyt, zákonný zástupca ho privádza do materskej školy na čas dohodnutý s riaditeľom. Ak je adaptácia dieťaťa úspešná, môže dieťa po dohode zákonného zástupcu s riaditeľom pravidelne navštevovať materskú školu v dohodnutom čase. Ak adaptácia dieťaťa, pre ktoré predprimárne vzdelávanie nie je povinné, nie je úspešná, riaditeľ môže rozhodnúť o prerušení dochádzky dieťaťa do materskej školy na vymedzený čas.“.
d) Možnosť prerušenia dochádzky kvôli adaptačným problémom je možná, len ak nejde o dieťa, pre ktoré je predprimárne vzdelávanie povinné.
e) Predpokladom úspešného zvládnutia adaptačného pobytu je spolupráca zákonných zástupcov s pedagogickými zamestnancami a s odbornými zamestnancami materskej školy, ak v danej materskej škole pracujú, a spolupráca všetkých zamestnancov materskej školy navzájom.
f) Po úspešnom ukončení adaptačného pobytu začne dieťa navštevovať materskú školu pravidelne v dohodnutom čase, t. j. buď na celodennú výchovu a vzdelávanie alebo na poldennú výchovu a vzdelávanie (ako je uvedené v rozhodnutí). 
g) Podľa § 59 ods. 8 školského zákona nesmie byť adaptačný pobyt dieťaťa dlhší ako tri mesiace; adaptačný pobyt nemožno predlžovať. 
h) V prípade zníženej adaptačnej schopnosti dieťaťa môže materská škola podľa § 37 ods. 1 písm. e) zákona č. 321/2025 Z. z., po predchádzajúcom písomnom upozornení na túto možnosť, rozhodnúť o prerušení dochádzky dieťaťa do materskej školy, ale len ak nejde o dieťa, pre ktoré je predprimárne vzdelávanie povinné.
i) V praxi môže nastať aj situácia, že dieťa bolo prijaté do materskej školy, pričom nemá určený adaptačný proces, je riadne prijaté na celodennú výchovu a vzdelávanie, ale ukáže sa, že nie je schopné zvládnuť prechod z domova do materskej školy. Vtedy môže riaditeľ materskej školy dodatočne dohodnúť so zákonnými zástupcami na určitý čas (niekoľko dní, týždeň, dva týždne atď.) dochádzku dieťaťa tak, aby sa uľahčila adaptácia dieťaťa na nové prostredie; o tejto skutočnosti urobí záznam v osobnom spise dieťaťa. 
j) Ak je proces adaptácie úspešný a „rýchlejší“ ako sa predpokladalo, môže  dieťa po dohode riaditeľa so zákonným zástupcom chodiť do materskej školy na celodennú výchovu a vzdelávanie. 
k) Podľa § 59a ods. 4 školského zákona „povinné predprimárne vzdelávanie plní dieťa formou pravidelného denného dochádzania v pracovných dňoch v rozsahu najmenej štyri hodiny denne“. Doba denného pobytu dieťaťa, pre ktoré je predprimárne vzdelávanie povinné, počas adaptačného pobytu, je minimálne štyri hodiny, ale môže to byť aj viac. Záleží to od úspešnosti a rýchlosti adaptácie dieťaťa na prostredie materskej školy.
4.2 Diagnostický pobyt
Podľa § 6 ods. 2 vyhlášky o materskej škole: „Ak má dieťa určený diagnostický pobyt, počas jeho trvania sa v zariadení poradenstva a prevencie vykonáva diagnostikovanie špeciálnych výchovno-vzdelávacích potrieb dieťaťa na účel rozhodnutia o ďalšej forme jeho vzdelávania.“.
a) Diagnostický pobyt dieťaťa v „bežnej“ materskej škole podľa § 59 ods. 8 školského zákona nesmie byť dlhší ako tri mesiace. V materskej škole pre deti so zdravotným znevýhodnením môže diagnostický pobyt dieťaťa presiahnuť dobu tri mesiace, nesmie byť ale dlhší ako jeden rok (keďže zákon používa pojem „rok“ bez prívlastku, ide o obdobie 12 po sebe nasledujúcich mesiacov, t. j. ani školský rok, ani kalendárny rok).
b) Dĺžka diagnostického pobytu v „bežnej“ materskej škole, a to bez ohľadu na jej zriaďovateľa ako aj počet tried, je rovnaká.
c) [bookmark: _Toc231220377]Cieľom diagnostického pobytu je, aby sa zistilo, či sa u konkrétneho dieťaťa bude môcť výchova a vzdelávanie uskutočňovať inkluzívne v bežnej triede, alebo ako výchova a vzdelávanie v triede pre deti so zdravotným znevýhodnením, resp. v materskej škole pre deti so zdravotným znevýhodnením. 
5 [bookmark: _Toc238026325][bookmark: _Toc238026390][bookmark: _Toc238026672]Podmienky prijímania
a) Prijímanie detí na predprimárne vzdelávanie do materskej školy je limitované kapacitnými možnosťami materskej školy v nadväznosti na ustanovenie § 28 ods. 9 až 11 školského zákona.
b) Pri prijímaní detí do materskej školy prvom rade musí riaditeľ materskej školy dodržiavať podmienky prijímania detí ustanovené v § 59 ods. 1 a 2 školského zákona, ktoré možno nazvať „zákonnými podmienkami“.
· Na predprimárne vzdelávanie sa prednostne prijímajú deti, pre ktoré je plnenie predprimárneho vzdelávania povinné 
· následne deti, ktoré majú právo na prijatie na predprimárne vzdelávanie, 
· výnimočne sa prijímajú deti od dovŕšenia dvoch rokov veku. 
c) Povinné predprimárne vzdelávanie plní dieťa v materskej škole vo verejnom školskom obvode;[footnoteRef:4]) ak zákonný zástupca pre svoje dieťa, na plnenie povinného predprimárneho vzdelávania, vyberie inú materskú školu, môže ho v nej plniť, ak ho materská škola prijme.  [4:  § 44 zákona č 321/2025 Z. z.] 

d) Podľa § 59a ods. 2 školského zákona je riaditeľ materskej školy zriadenej obcou alebo samosprávnym krajom povinný prednostne prijať na predprimárne vzdelávanie v nasledujúcom poradí:
- deti s trvalým pobytom v príslušnom verejnom školskom obvode, 
- deti umiestnené na základe rozhodnutia súdu v zariadení, ktorého sídlo sa nachádza v príslušnom verejnom školskom obvode, a
- deti s obvyklým pobytom v príslušnom verejnom školskom obvode.

5.1 Ostatné podmienky prijatia
a) prestup z inej materskej školy
b) súrodenci dieťaťa, ak navštevuje aspoň jeden z nich rovnakú materskú školu 
c) rozhodnutie o neprijatí dieťaťa do materskej školy  v predchádzajúcom kalendárnom roku 
d) prípad hodný osobitného zreteľa podľa rozhodnutia riaditeľky v súčinnosti so zriaďovateľom najmä ak ide o: 
dieťa zdravotne znevýhodnených rodičov,
dieťa rodičov žijúcich v hmotnej núdzi,
dieťa týraného rodiča žijúceho v azylovom dome alebo v chránenom bývaní, 
dieťa v osobnej starostlivosti jedného z rodičov alebo v striedavej starostlivosti oboch rodičov podľa rozhodnutia súdu, 
situáciu ak zákonný zástupca žiada umiestniť viac ako jedno dieťa do  materskej školy, a podobne
 
5.2 Rozhodovanie o prijatí dieťaťa do materskej školy

(1) O prijatí dieťa a do materskej školy na predprimárne vzdelávanie rozhoduje  riaditeľka.

(2) Riaditeľka rozhoduje  o prijatí  dieťaťa  na  predprimárne  vzdelávanie  do  materskej  školy  v súlade s § 6 odsekom 2 tohto nariadenia. Riaditeľka rozhodne o prijatí dieťa a do materskej školy spravidla najneskôr do 15.  júna príslušného kalendárneho roka.

(3) Na rozhodnutie riaditeľky o prijatí dieťa na predprimárne vzdelávanie do materskej školy sa vzťahuje všeobecný predpis o správnom konaní.

(4) Riaditeľka rozhoduje aj o prijatí dieťa aj na tzv. adaptačný pobyt alebo na diagnostický pobyt najdlhšie na 3 mesiace.

(5) Riaditeľka školy vždy pred začiatkom školského roka zabezpečí zverejnenie zoznamu novoprijatých detí na predprimárne vzdelávanie na príslušný školský rok spôsobom obvyklým na webovom sídle materskej školy, a to v rozsahu začiatočné písmeno mena dieťaťa, priezvisko dieťaťa a vek dieťaťa v rokoch, v mesiacoch ku dňu nástupu na predprimárne vzdelávanie. Akékoľvek zmeny v zozname novoprijatých detí okrem veku detí bude riaditeľka v priebehu školského roka aktualizovať. 



5.3 Výchova a vzdelávanie detí so zdravotným znevýhodnením
· Deti so zdravotným znevýhodnením sa zaraďujú do bežných tried alebo do samostatných tried pre deti so zdravotným znevýhodnením
· Do samostatných tried pre deti so zdravotným znevýhodnením nie je možné zaradiť deti výlučne z dôvodu, že jeho špeciálne výchovno – vzdelávacie potreby vyplývajú výlučne z jeho vývinu v sociálne znevýhodňujúcom prostredí.
· zaradení dieťaťa so ŠVVP zdravotným znevýhodnením  rozhodne materská škola na základe odporúčania pediatra a zariadenia poradenstva a prevencie a na základe vopred prerokovaného informovaného súhlasu zákonného zástupcu
· O zaradení dieťaťa s nadaním rozhodne materská škola na základe odporúčania zariadenia poradenstva a prevencie a na základe vopred prerokovaného informovaného súhlasu zákonného zástupcu.
· počet detí v triede v triede môže byť znížený najviac o dve za každé dieťa so zdravotným znevýhodnením ( v závislosti od druhu postihnutia a najmä jeho dôsledkov na výchovu a vzdelávanie dieťaťa, ani nemusí) a dieťa s nadaním
· práva ustanovené školským zákonom sa zaručujú rovnako každému dieťaťu v súlade so zásadou rovnakého zaobchádzania vo vzdelávaní ustanovenou osobitným predpisom
· o zaradení dieťaťa ako dieťaťa so zdravotným znevýhodnením rozhodne riaditeľka školy na základe odporúčania všeobecného lekára pre deti a dorast, na základe odporúčania zariadenia poradenstva a prevencie a na základe vopred prerokovaného informovaného súhlasu zákonného zástupcu alebo zástupcu zariadenia. 
· O zaradení dieťaťa ako dieťaťa s nadaním rozhodne riaditeľ materskej školy na základe odporúčania zariadenia poradenstva a prevencie a na základe vopred prerokovaného informovaného súhlasu zákonného zástupcu alebo zástupcu zariadenia.
· Materská škola pred svojim rozhodnutím o prijatí dieťa so zdravotným znevýhodnením musí zvážiť, či na prijatie takéhoto dieťaťa má alebo nemá vytvorené vhodné podmienky (personálne, priestorové, materiálne...) , resp. či ich bude schopná po prijatí dieťaťa dodatočne vytvoriť.


6 Dochádzka detí do materskej školy
Spôsob dochádzky a spôsob stravovania dieťaťa dohodne rodič s riaditeľom alebo triednym učiteľom materskej školy tak, aby nenarušil priebeh činností ostatných detí.
Prevzatie dieťaťa môže pedagogický zamestnanec odmietnuť ak zistí, že jeho zdravotný stav nie je vhodný na prijatie do materskej školy.
1. Zákonný zástupca dieťaťa je povinný dbať o to, aby dieťa dochádzalo do materskej školy pravidelne a včas, ak mu nezabezpečí inú formu vzdelávania podľa školského zákona; dôvody neprítomnosti dieťaťa na výchove a vzdelávaní doloží dokladmi v súlade so školským poriadkom  materskej školy.
2. 2.Ak sa dieťa nemôže zúčastniť na výchove a vzdelávaní v materskej škole, jeho zákonný zástupca alebo zástupca zariadenia je povinný oznámiť materskej škole bez zbytočného odkladu do troch dní príčinu jeho neprítomnosti (§ 144 ods. 9 školského zákona). 
Za dôvod ospravedlniteľnej neprítomnosti dieťaťa na výchove a vzdelávaní sa uznáva najmä: 
· choroba alebo úraz,
· lekárom nariadený zákaz dochádzky do materskej školy, 
· mimoriadne nepriaznivé poveternostné podmienky, 
· náhle prerušenie premávky hromadných dopravných prostriedkov, 
· mimoriadne udalosti v rodine alebo 
· účasť dieťaťa na súťažiach, ak nie sú organizované materskou školou.
3. Okrem dôvodov uvedených v § 144 ods. 9 školského zákona môže materská škola ospravedlniť neprítomnosť dieťaťa aj z iného preukázaného dôvodu, ak tento dôvod objektívne bráni účasti dieťaťa na výchove a vzdelávaní v materskej škole. 

6.1 Spôsob preukazovania dôvodov neprítomnosti dieťaťa na výchove a vzdelávaní
Neprítomnosť dieťaťa ospravedlňuje materská škola na základe žiadosti jeho zákonného zástupcu alebo  (§ 144 ods. 10 školského zákona). Vzor žiadosti viď. Príloha 1
Podľa § 59a ods. 4 školského zákona dieťa v období školských prázdnin neplní povinné predprimárne vzdelávanie pravidelným denným dochádzaním. Podľa § 59a ods. 5 školského zákona má dieťa v tomto období právo zúčastňovať sa na predprimárnom vzdelávaní. 
Ak dieťa v tomto  období  materskú školu nenavštevuje, nejde o neprítomnosť pri plnení povinného predprimárneho vzdelávania, ktorú je potrebné ospravedlňovať podľa pravidiel uvedených v tomto usmernení. To platí aj vtedy, ak je materská škola v prevádzke.
6.2 Režimy ospravedlňovania neprítomnosti dieťaťa z dôvodu ochorenia alebo úrazu
Školský zákon pri ospravedlňovaní neprítomnosti dieťaťa na výchove a vzdelávaní z dôvodu ochorenia alebo úrazu  upravuje dva postupy ospravedlňovania:
· podľa § 144 ods. 12 školského zákona a 
· podľa § 144 ods. 16 školského zákona. 
Na účely tohto usmernenia sa postup podľa § 144 ods. 12 školského zákona označuje ako prísnejší režim a postup podľa § 144 ods. 16 školského zákona ako miernejší režim.
Prísnejší režim ospravedlňovania a miernejší režim ospravedlňovania určujú, kedy materská škola ospravedlňuje neprítomnosť dieťaťa z dôvodu ochorenia alebo úrazu  bez predloženia potvrdenia od lekára a kedy sa vyžaduje predloženie potvrdenia od lekára.

Ustanovenia § 144 ods. 12 a ods. 16 školského zákona sa vzťahujú len na neprítomnosť dieťaťa z dôvodu ochorenia alebo úrazu. Neprítomnosť dieťaťa z iného dôvodu ospravedlňuje materská škola na základe žiadosti zákonného zástupcu alebo zástupcu zariadenia postupom upraveným v školskom poriadku materskej školy. S cieľom viesť prehľadnú evidenciu neprítomnosti dieťaťa z dôvodu ochorenia alebo úrazu sa odporúča, aby materská škola evidovala neprítomnosť dieťaťa z dôvodu ochorenia alebo úrazu  oddelene od neprítomnosti z iných dôvodov.

6.2.1 Prísnejší režim
Pri neprítomnosti dieťaťa na výchove a vzdelávaní z dôvodu ochorenia alebo úrazu  sa podľa § 144 ods. 12 školského zákona postupuje takto:
	Potvrdenie od lekára sa nevyžaduje
	Potvrdenie od lekára sa vyžaduje

	ak neprítomnosť dieťaťa z dôvodu ochorenia alebo úrazu trvá najviac 7 po sebe nasledujúcich vyučovacích dní a zároveň súhrnne počas polroka školského roka najviac 21 vyučovacích dní
	ak neprítomnosť dieťaťa z dôvodu ochorenia alebo úrazu  trvá viac ako 7 po sebe nasledujúcich vyučovacích dní alebo súhrnne počas polroka školského roka viac ako 21 vyučovacích dní


Príklad 1 – po sebe nasledujúce vyučovacie dni
· Ak je dieťa neprítomné z dôvodu ochorenia alebo úrazu  od pondelka do utorka nasledujúceho týždňa a v tomto období ide o 7 po sebe nasledujúcich vyučovacích dní, potvrdenie od lekára sa ešte nevyžaduje.
· Ak neprítomnosť dieťaťa z dôvodu ochorenia alebo úrazu  pokračuje aj v ďalší vyučovací deň (streda), ide už o neprítomnosť viac ako 7 po sebe nasledujúcich vyučovacích dní a vyžaduje sa predloženie potvrdenia od lekára.
Príklad 2 – súhrnná neprítomnosť počas polroka školského roka
· Ak je dieťa z dôvodu ochorenia alebo úrazu počas jedného polroka školského roka neprítomné súhrnne 21 vyučovacích dní, potvrdenie od lekára sa ešte nevyžaduje.
· Ak neprítomnosť dieťaťa z dôvodu ochorenia alebo úrazu  počas jedného polroka školského roka dosiahne 22. vyučovací deň, vyžaduje sa potvrdenie od lekára.

6.2.2. Miernejší režim
Pri neprítomnosti dieťaťa na výchove a vzdelávaní z dôvodu ochorenia alebo úrazu  sa podľa § 144 ods. 16 školského zákona postupuje takto:
	Potvrdenie od lekára sa nevyžaduje
	Potvrdenie od lekára sa vyžaduje

	ak neprítomnosť dieťaťa z dôvodu ochorenia alebo úrazu trvá najviac 7 po sebe nasledujúcich vyučovacích dní, súhrnne počas kalendárneho mesiaca najviac 14 vyučovacích dní a zároveň súhrnne počas dvoch po sebe nasledujúcich kalendárnych mesiacov najviac 21 vyučovacích dní
	ak neprítomnosť dieťaťa z dôvodu ochorenia alebo úrazu trvá viac ako 7 po sebe nasledujúcich vyučovacích dní, alebo súhrnne počas kalendárneho mesiaca viac ako 14 vyučovacích dní,  alebo  súhrnne počas dvoch po sebe nasledujúcich kalendárnych mesiacov viac ako 21 vyučovacích dní


Príklad 1 – po sebe nasledujúce vyučovacie dni
· Ak je dieťa neprítomné z dôvodu ochorenia alebo úrazu od pondelka do utorka nasledujúceho týždňa a v tomto období ide o 7 po sebe nasledujúcich vyučovacích dní, potvrdenie od lekára sa ešte nevyžaduje. 
· Ak neprítomnosť dieťaťa z dôvodu ochorenia alebo úrazu  pokračuje aj v ďalší vyučovací deň (streda), ide už o neprítomnosť viac ako 7 po sebe nasledujúcich vyučovacích dní, vyžaduje sa predloženie potvrdenia od lekára. 
Príklad 2 – súhrnná neprítomnosť počas kalendárneho mesiaca
· Ak je dieťa z dôvodu ochorenia alebo úrazu  počas jedného kalendárneho mesiaca neprítomné súhrnne 14 vyučovacích dní, potvrdenie od lekára sa ešte nevyžaduje. 
· Ak neprítomnosť dieťaťa z dôvodu ochorenia alebo úrazu počas jedného kalendárneho mesiaca dosiahne 15. vyučovací deň, vyžaduje sa predloženie potvrdenia od lekára. 

Príklad 3 – súhrnná neprítomnosť počas dvoch po sebe nasledujúcich kalendárnych mesiacov
· Ak je dieťa z dôvodu ochorenia alebo úrazu počas dvoch po sebe nasledujúcich kalendárnych mesiacov neprítomné súhrnne 21 vyučovacích dní, potvrdenie od lekára sa nevyžaduje. 
· Ak je dieťa z dôvodu ochorenia alebo úrazu v jednom kalendárnom mesiaci neprítomné 10 vyučovacích dní a v nasledujúcom kalendárnom mesiaci 10 vyučovacích dní, potvrdenie od lekára sa nevyžaduje.             
· Ak neprítomnosť dieťaťa z dôvodu ochorenia alebo úrazu  počas dvoch po sebe nasledujúcich kalendárnych mesiacov dosiahne 22. vyučovací deň, vyžaduje sa predloženie potvrdenia od lekára. 
	
· Pri neprítomnosti dieťaťa z dôvodu ochorenia alebo úrazu  podľa § 144 ods. 12 a 16 školského zákona sa počítajú vyučovacie dni, nie kalendárne dni. 
· Do počtu po sebe nasledujúcich vyučovacích dní sa nezapočítavajú dni pracovného pokoja ani iné dni, počas ktorých sa výchova a vzdelávanie v materskej škole neuskutočňuje.
· Ak riaditeľ materskej školy neurčí miernejší režim ospravedlňovania podľa § 144 ods. 16 školského zákona, materská škola pri ospravedlňovaní neprítomnosti dieťaťa z dôvodu ochorenia alebo úrazu východiskovo postupuje podľa § 144 ods. 12 školského zákona, teda v prísnejšom režime.
· Pri miernejšom režime podľa § 144 ods. 16 písm. c) školského zákona sa sleduje neprítomnosť dieťaťa počas dvoch po sebe nasledujúcich kalendárnych mesiacov, napríklad september a október, október a november alebo november a december.



6.2.3 Iné odôvodnené prípady
Materská škola môže v odôvodnených prípadoch vyžadovať lekárske potvrdenie o chorobe alebo úraze    alebo iný doklad potvrdzujúci odôvodnenosť neprítomnosti dieťaťa na výchove a vzdelávaní.
To platí aj vtedy, ak by sa pri neprítomnosti dieťaťa z dôvodu ochorenia alebo úrazu nevyžadovalo potvrdenie od lekára podľa § 144 ods. 12 alebo 16 školského zákona.  
Za odôvodnené prípady možno považovať najmä: 
· často opakovanú krátkodobú neprítomnosť dieťaťa na výchove a vzdelávaní,
· opodstatnené pochybnosti materskej školy o objektívnosti dôvodov neprítomnosti dieťaťa na výchove a vzdelávaní.  







· Neprítomnosť dieťaťa z dôvodu ochorenia alebo úrazu, ktorá sa podľa § 144 ods. 12 alebo odseku 16 školského zákona môže ospravedlniť bez predloženia potvrdenia od lekára, môže zákonný zástupca alebo zástupca zariadenia preukázať aj potvrdením od lekára, ak ho má k dispozícii.[footnoteRef:5]) [5: ) Lekár však nemusí vydať lekárske potvrdenie v prípadoch, keď počet vymeškaných vyučovacích dní nepresahuje rozsah, ktorý možno ospravedlniť bez lekárskeho potvrdenia. ] 

· Ak materská škola pri ospravedlňovaní neprítomnosti dieťaťa z dôvodu ochorenia alebo úrazu  vyžaduje potvrdenie od lekára podľa § 144 ods. 12 alebo odseku 16 školského zákona, odporúča sa, aby zákonnému zástupcovi alebo zástupcovi zariadenia poskytla tlačivo uvedené v prílohe č. 1.
· Použitie tlačiva podľa prílohy č. 1 umožňuje lekárovi získať prehľadnú informáciu o neprítomnosti di
· eťaťa na výchove a vzdelávaní z dôvodu ochorenia alebo úrazu.  
· Právne predpisy neustanovujú formálne náležitosti potvrdenia od lekára; potvrdenie od lekára preto nemusí mať podobu uvedenú v prílohe č. 1.
6.2.4 Referenčná hodnota a pomerná časť referenčnej hodnoty
Referenčná hodnota je hodnota počtu vyučovacích dní rozhodujúca pre to, či riaditeľ materskej školy môže určiť postup podľa § 144 ods. 16 školského zákona (miernejší režim). Referenčnú hodnotu[footnoteRef:6]) zverejňuje Ministerstvo školstva, výskumu, vývoja a mládeže Slovenskej republiky (ďalej len „ministerstvo školstva“) na svojom webovom sídle.  [6: ) Referenčnú hodnotu na školský rok 2026/2027 ministerstvo školstva určilo ako dvojnásobok váženého celoštátneho priemeru vymeškaných vyučovacích dní na dieťa za predchádzajúci školský rok.] 

Pomerná časť referenčnej hodnoty vyjadruje časť referenčnej hodnoty počtu vyučovacích dní pripadajúcu na určené obdobie školského roka; pri jej určení sa vychádza z počtu vyučovacích dní, počas ktorých sa deti nezúčastnili výchovy a vzdelávania.

· Referenčná hodnota ani pomerná časť referenčnej hodnoty sa neposudzujú podľa neprítomnosti jedného dieťaťa. Posudzujú sa za príslušnú materskú školu podľa počtu vyučovacích dní, na ktorých sa deti nezúčastnili výchovy a vzdelávania,[footnoteRef:7]) t. j. ide o priemerný počet vymeškaných vyučovacích dní na jedno dieťa materskej školy.    [7: ) Ide len o deti plniace povinné predprimárne vzdelávanie a deti pokračujúce v plnení povinného predprimárneho vzdelávania.] 


· Referenčná hodnota sa posudzuje za školský rok a pomerná časť referenčnej hodnoty za určené obdobie školského roka. Od výsledku tohto posúdenia závisí, či riaditeľ materskej školy môže určiť miernejší režim ospravedlňovania alebo či materská škola musí prejsť do prísnejšieho režimu.     

6.2.4.1 Referenčná hodnota
Na účel porovnania s referenčnou hodnotou sa vychádza z počtu vyučovacích dní, počas ktorých sa deti príslušnej materskej školy nezúčastňovali na výchove a vzdelávaní. Do tohto počtu sa započítavajú vyučovacie dni, ktoré dieťa neabsolvovalo bez ospravedlnenia, ako aj vyučovacie dni, na ktorých sa ospravedlnene nezúčastnilo. Na účel porovnania s referenčnou hodnotou sa nezapočítava čas podľa § 144 ods. 17 školského zákona; v podmienkach materskej školy ide najmä o čas reprezentácie materskej školy na súťažiach.
Posudzovanie pomernej časti referenčnej hodnoty
Pomerná časť referenčnej hodnoty sa posudzuje:
a) za prvý polrok školského roka, ak materská škola postupuje v prísnejšom režime a vo vzťahu k   prvému polroku školského roka sa zisťuje, či môže od 15. marca príslušného školského roka postupovať v miernejšom režime ospravedlňovania,
[bookmark: _Hlk233214124]b) za každé dva po sebe nasledujúce kalendárne mesiace príslušného polroka školského roka, v ktorom materská škola postupuje podľa § 144 ods. 16 školského zákona (a ide o materskú školu, ktorá nespĺňala a následne začala spĺňať podmienky na postup podľa § 144 ods. 16 alebo riaditeľ určil tento postup podľa bodu 4. 1.), t. j. v miernejšom režime ospravedlňovania.



6.2.5 Určenie režimu ospravedlňovania a jeho zmena počas školského roka
Ak riaditeľ materskej školy neurčí na nasledujúci školský rok miernejší režim ospravedlňovania, materská škola pri ospravedlňovaní neprítomnosti dieťaťa z dôvodu ochorenia alebo úrazu  postupuje podľa § 144 ods. 12 školského zákona, t. j. v prísnejšom režime ospravedlňovania.
Riaditeľ materskej školy môže určiť miernejší režim ospravedlňovania na nasledujúci školský rok, ak materská škola v predchádzajúcom školskom roku nepresiahla referenčnú hodnotu.
Ministerstvo školstva na základe údajov, ktoré materské školy mesačne zasielajú formou aktualizačných dávok do centrálneho registra, vyhodnotí, či materská škola presiahla referenčnú hodnotu. Pri vyhodnotení vychádza z počtu vyučovacích dní, ktoré deti neabsolvovali bez ospravedlnenia, a z počtu vyučovacích dní, na ktorých sa ospravedlnene nezúčastnili. 
Výsledok vyhodnotenia oznámi ministerstvo školstva príslušnému orgánu miestnej štátnej správy v školstve (ďalej len „regionálny úrad“) do 15. augusta školského roka, ktorý predchádza školskému roku, na ktorý sa má určovať režim ospravedlňovania.
Regionálny úrad písomne oznámi presiahnutie/nepresiahnutie referenčnej hodnoty príslušnej  materskej škole vo svojej územnej pôsobnosti do 5 pracovných dní od oznámenia ministerstvom školstva.
Ak regionálny úrad oznámi materskej škole, že nepresiahla referenčnú hodnotu, riaditeľ materskej školy môže ale nemusí určiť, že materská škola bude v nasledujúcom školskom roku postupovať podľa § 144 ods. 16 školského zákona, t. j. v miernejšom režime ospravedlňovania.
Ak riaditeľ materskej školy na nasledujúci školský rok neurčí miernejší režim ospravedlňovania, materská škola bude v nasledujúcom školskom roku postupovať podľa § 144 ods. 12 školského zákona, t. j. v prísnejšom režime ospravedlňovania.

	
Z dôvodu zabezpečenia jednotného postupu a zachovania prehľadu o režime ospravedlňovania v materských školách riaditeľ materskej školy písomne oznámi regionálnemu úradu a zriaďovateľovi materskej školy, či materská škola bude v nasledujúcom školskom roku postupovať v miernejšom režime ospravedlňovania do 5 pracovných dní od oznámenia regionálnym úradom.
V prípade zmeny režimu ospravedlňovania počas školského roka materská škola eviduje obdobia, v ktorých postupovala v prísnejšom režime ospravedlňovania, a obdobia, v ktorých postupovala v miernejšom režime ospravedlňovania. Evidencia slúži najmä na spätné overenie správnosti postupu ospravedlňovania neprítomnosti dieťaťa z dôvodu ochorenia alebo úrazu.


6.2.5.1 Možnosť určenia miernejšieho režimu ospravedlňovania po prvom polroku školského roka
Materská škola, ktorá v prvom polroku školského roka pri ospravedlňovaní neprítomnosti dieťaťa z dôvodu ochorenia alebo úrazu postupovala podľa § 144 ods. 12 školského zákona, t. j. v prísnejšom režime ospravedlňovania.
Po skončení prvého polroka školského roka materská škola porovná počet vyučovacích dní (priemerný počet vyučovacích dní na dieťa), na ktorých sa deti nezúčastnili výchovy a vzdelávania v prvom polroku školského roka, s pomernou časťou referenčnej hodnoty.
Ak materská škola v prvom polroku školského roka nepresiahne pomernú časť referenčnej hodnoty, riaditeľ materskej školy môže určiť, že od 15. marca príslušného školského roka bude materská škola postupovať v miernejšom režime ospravedlňovania.

Ak materská škola v prvom polroku školského roka presiahne pomernú časť referenčnej hodnoty, alebo ak riaditeľ materskej školy miernejší režim ospravedlňovania neurčí, materská škola naďalej postupuje v prísnejšom režime ospravedlňovania.

Ak riaditeľ materskej školy určí, že materská škola bude od 15. marca príslušného školského roka postupovať v miernejšom režime ospravedlňovania, tento postup oznámi regionálnemu úradu.

	
· Určenie miernejšieho režimu ospravedlňovania od 15. marca príslušného školského roka nie je povinnosťou riaditeľa materskej školy. Riaditeľ materskej školy ho môže určiť, ak materská škola v prvom polroku školského roka nepresiahla pomernú časť referenčnej hodnoty pripadajúcu na polrok školského roka. Ak riaditeľ materskej školy miernejší režim ospravedlňovania neurčí, materská škola naďalej postupuje podľa § 144 ods. 12 školského zákona, t. j. v prísnejšom režime ospravedlňovania.
· Odporúča sa, aby riaditeľ materskej školy písomne oznámil určenie miernejšieho režimu ospravedlňovania regionálnemu úradu v dostatočnom predstihu pred 15. marcom príslušného školského roka.



6.2.5.2 Povinný návrat do prísnejšieho režimu ospravedlňovania po presiahnutí pomernej časti referenčnej hodnoty
Ak ide o materskú školu, v ktorej riaditeľ určil postup ospravedlňovania v miernejšom režime, a to buď na nasledujúci školský rok, alebo od 15. marca príslušného školského roka (a ide o materskú školu, ktorá nespĺňala a následne začala spĺňať podmienky na postup podľa § 144 ods. 16 alebo riaditeľ určil tento postup podľa bodu 4. 1.), sa plnenie pomernej časti referenčnej hodnoty posudzuje za každé dva po sebe nasledujúce kalendárne mesiace polroka školského roka, v ktorom začala spĺňať tieto podmienky.   
Ak materská škola za dva po sebe nasledujúce kalendárne mesiace presiahne pomernú časť referenčnej hodnoty, postupuje v prísnejšom režime ospravedlňovania od kalendárneho mesiaca, ktorý nasleduje po kalendárnom mesiaci, v ktorom jej regionálny úrad túto skutočnosť oznámil.
Ministerstvo školstva oznámi presiahnutie pomernej časti referenčnej hodnoty príslušnému regionálnemu úradu do 25. dňa kalendárneho mesiaca nasledujúceho po posudzovanom období.
Regionálny úrad písomne oznámi presiahnutie pomernej časti referenčnej hodnoty príslušnej materskej škole do 5 pracovných dní od oznámenia ministerstvom školstva.
Postup materskej školy pri ospravedlňovaní neprítomnosti dieťaťa z dôvodu ochorenia alebo úrazu  vrátane počtu vyučovacích dní, ktoré sa ospravedlňujú bez potvrdenia od lekára, oznamuje riaditeľ materskej školy zákonnému zástupcovi alebo zástupcovi zariadenia.
	
· Povinnosť materskej školy postupovať v prísnejšom režime ospravedlňovania vzniká až na základe oznámenia regionálneho úradu o presiahnutí pomernej časti referenčnej hodnoty. 
· Materská škola postupuje v prísnejšom režime ospravedlňovania od kalendárneho mesiaca, ktorý nasleduje po kalendárnom mesiaci, v ktorom jej regionálny úrad oznámil presiahnutie pomernej časti referenčnej hodnoty.



6.2.5.3 Informovanie zákonného zástupcu o režime ospravedlňovania a jeho zmenách
Postup materskej školy pri ospravedlňovaní neprítomnosti dieťaťa z dôvodu ochorenia alebo úrazu  vrátane počtu vyučovacích dní, ktoré možno ospravedlniť bez potvrdenia od lekára, oznamuje riaditeľ materskej školy zákonnému zástupcovi alebo zástupcovi zariadenia písomne,  najmä prostredníctvom školského informačného systému alebo e-mailom; ak to nie je možné, v listinnej podobe.
V Písomnom oznámení riaditeľa materskej školy sa uvádza:
a) či materská škola postupuje v prísnejšom režime ospravedlňovania alebo v miernejšom režime ospravedlňovania,
b) deň od ktorého sa príslušný režim ospravedlňovania v materskej škole uplatňuje, 
c) počet vyučovacích dní neprítomnosti dieťaťa z dôvodu ochorenia alebo úrazu, ktoré možno ospravedlniť bez potvrdenia od lekára,
d) upozornenie, že pri zmene režimu ospravedlňovania sa zmení aj rozsah neprítomnosti z dôvodu ochorenia alebo úrazu, ktorý možno ospravedlniť bez potvrdenia od lekára.
Ak ide o zmenu režimu ospravedlňovania počas školského roka, v oznámení sa uvedie deň, od ktorého  materská škola postupuje v príslušnom režime ospravedlňovania.
Pri určení miernejšieho režimu ospravedlňovania po prvom polroku školského roka ide o 15. marec príslušného školského roka. Pri návrate do prísnejšieho režimu ospravedlňovania po presiahnutí pomernej časti referenčnej hodnoty ide o prvý deň kalendárneho mesiaca, ktorý  nasleduje po kalendárnom mesiaci, v ktorom regionálny úrad oznámil materskej škole presiahnutie pomernej časti referenčnej hodnoty.

V písomnom oznámení pre zákonného zástupcu sa uvedie, že rozsah neprítomnosti dieťaťa z dôvodu ochorenia, ktorý možno ospravedlniť bez potvrdenia od lekára, sa určuje podľa počtu vyučovacích dní, nie podľa počtu kalendárnych dní.
V prílohe č. 2 uvádzame vzor oznámenia zákonným zástupcom o režime, podľa ktorého materská škola postupuje pri ospravedlňovaní neprítomnosti dieťaťa plniaceho povinné predprimárne vzdelávanie z dôvodu ochorenia.

6.2.6 Činnosti jednotlivých subjektov pri ospravedlňovaní neprítomnosti dieťaťa
Nasledujúce rozdelenie činností vychádza zo školského zákona a z praktických potrieb zabezpečenia ospravedlňovania neprítomnosti dieťaťa v materskej škole.
[bookmark: _Toc238026326][bookmark: _Toc238026391][bookmark: _Toc238026673]Riaditeľ materskej školy
a) V Školskom poriadku určí podrobnosti o spôsobe preukazovania dôvodov neprítomnosti dieťaťa, lehote na ich preukázanie a dokladoch preukazujúcich dôvody neprítomnosti dieťaťa,
b) zabezpečuje vedenie údajov o počte vyučovacích dní, ktoré dieťa neabsolvovalo bez ospravedlnenia, a o počte vyučovacích dní, na ktorých sa ospravedlnene nezúčastnilo, za každý kalendárny mesiac školského roka,
c) zodpovedá za pravidelné mesačné zasielanie údajov o počte vyučovacích dní, ktoré dieťa plniace povinné predprimárne vzdelávanie alebo pokračujúce v plnení povinného predprimárneho vzdelávania neabsolvovalo bez ospravedlnenia, formou aktualizačných dávok do centrálneho registra; tieto údaje slúžia aj ako podklad na postup ministerstva školstva podľa § 52 ods. 4 písm. a) zákona č. 321/2025 Z. z. o školskej správe a o zmene a doplnení niektorých zákonov.   
d) môže určiť miernejší režim ospravedlňovania na nasledujúci školský rok, ak materská škola v predchádzajúcom školskom roku nepresiahla referenčnú hodnotu,
e) môže určiť miernejší režim ospravedlňovania od 15. marca príslušného školského roka, ak materská škola v prvom polroku školského roka nepresiahla pomernú časť referenčnej hodnoty pripadajúcu na polrok školského roka,
f) oznamuje regionálnemu úradu určenie miernejšieho režimu ospravedlňovania od 15. marca príslušného školského roka,
g) po oznámení presiahnutia pomernej časti referenčnej hodnoty regionálnym úradom zabezpečí, aby materská škola od kalendárneho mesiaca nasledujúceho po kalendárnom mesiaci, v ktorom jej regionálny úrad túto skutočnosť oznámil, postupovala v prísnejšom režime ospravedlňovania,
h) oznamuje zákonnému zástupcovi alebo zástupcovi zariadenia postup materskej školy pri ospravedlňovaní neprítomnosti dieťaťa z dôvodu ochorenia  alebo úrazu vrátane počtu vyučovacích dní, ktoré možno ospravedlniť bez potvrdenia od lekára.

Materská škola
a) postupuje pri ospravedlňovaní neprítomnosti dieťaťa podľa školského poriadku materskej školy,
b) ospravedlňuje neprítomnosť dieťaťa na základe žiadosti zákonného zástupcu alebo zástupcu zariadenia,
c) vedie evidenciu dochádzky a neprítomnosti dieťaťa,
d) sleduje, či zákonný zástupca alebo zástupca zariadenia oznámil príčinu neprítomnosti dieťaťa a preukázal dôvod neprítomnosti spôsobom určeným v školskom poriadku materskej školy,
e) zabezpečuje podklady potrebné na ospravedlňovanie neprítomnosti dieťaťa z dôvodu ochorenia,
f) eviduje údaje potrebné na posúdenie referenčnej hodnoty a pomernej časti referenčnej hodnoty.
Ak riaditeľ materskej školy poverí konkrétneho zamestnanca materskej školy zabezpečením evidencie dochádzky alebo komunikáciou so zákonným zástupcom alebo zástupcom zariadenia, tento zamestnanec postupuje podľa školského poriadku materskej školy a pokynov riaditeľa materskej školy.

[bookmark: _Toc238026327][bookmark: _Toc238026392][bookmark: _Toc238026674]Zákonný zástupca alebo zástupca zariadenia
a) dbá o to, aby dieťa dochádzalo do materskej školy pravidelne a včas, ak mu nezabezpečí inú formu vzdelávania,
b) oznamuje materskej škole bez zbytočného odkladu príčinu neprítomnosti dieťaťa,
c) preukazuje dôvody neprítomnosti dieťaťa spôsobom určeným v školskom poriadku materskej školy,
d) predkladá doklady preukazujúce dôvody neprítomnosti dieťaťa v lehote určenej školským poriadkom materskej školy,
e) predkladá potvrdenie od lekára, ak sa podľa prísnejšieho režimu ospravedlňovania alebo miernejšieho režimu ospravedlňovania vyžaduje potvrdenie od lekára,
f) predkladá lekárske potvrdenie o chorobe alebo úraze alebo iný doklad potvrdzujúci odôvodnenosť neprítomnosti dieťaťa, ak ho materská škola vyžaduje v odôvodnenom prípade podľa § 144 ods. 13 školského zákona.
Regionálny úrad
a) oznamuje príslušnej materskej škole, či presiahla alebo nepresiahla referenčnú hodnotu za predchádzajúci školský rok, a to do 5 pracovných dní od oznámenia ministerstvom školstva, 
b) oznamuje príslušnej materskej škole presiahnutie pomernej časti referenčnej hodnoty za dva po sebe nasledujúce kalendárne mesiace, a to do 5 pracovných dní od oznámenia ministerstvom školstva; toto oznámenie je rozhodujúce pre prechod materskej školy na prísnejší režim ospravedlňovania od nasledujúceho kalendárneho mesiaca.

[bookmark: _Toc238026328][bookmark: _Toc238026393][bookmark: _Toc238026675]Ministerstvo školstva
a) zverejňuje referenčnú hodnotu počtu vyučovacích dní rozhodujúcu pre určenie postupu riaditeľa materskej školy podľa § 144 ods. 16 školského zákona na svojom webovom sídle,
b) oznamuje príslušnému regionálnemu úradu plnenie referenčnej hodnoty do 15. augusta príslušného školského roka,
c) oznamuje príslušnému regionálnemu úradu presiahnutie pomernej časti referenčnej hodnoty do 25. dňa kalendárneho mesiaca nasledujúceho po posudzovanom období; pri posudzovaní vychádza z údajov o počte vyučovacích dní, ktoré dieťa plniace povinné predprimárne vzdelávanie neabsolvovalo bez ospravedlnenia, a o počte vyučovacích dní, na ktorých sa ospravedlnene nezúčastnilo.


Vzor slúži ako pomôcka pre materské školy; materská škola ju môže primerane upraviť podľa svojich podmienok a podľa režimu, v ktorom postupuje pri ospravedlňovaní neprítomnosti dieťaťa z dôvodu ochorenia

6.2.7 Úhrada príspevkov za dochádzku
(1) Za pobyt dieťaťa v materskej škole v zmysle Všeobecne záväzného nariadenia Obce Štítnik  Dodatku č. 3/2026 ku VZN č.5/2022 zo dňa 1.9.2026  prispieva zákonný zástupca dieťaťa na čiastočnú úhradu výdavkov materskej školy mesačne na jedno dieťa sumou 20 €. 
(2) Príspevok sa uhrádza do 10. dňa príslušného kalendárneho mesiaca.
(3) Príspevok sa neuhrádza za dieťa:
c) Ktoré má jeden rok pred plnením povinného predprimárneho vzdelávania
d) Ak zákonný zástupca predloží materskej škole doklad o tom, že je poberateľom dávky v hmotnej núdzi a príspevok k dávke v hmotnej núdzi, ktoré je umiestnené v zariadení na základe rozhodnutia súdu.
(4) Na základe rozhodnutia zriaďovateľa sa príspevok neuhrádza za dieťa:
c) Ktoré má prerušenú dochádzku do materskej školy viac ako na 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom
d) Ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená zriaďovateľom alebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku
(5) Okrem tohto príspevku je rodič povinný uhradiť do 20 dňa v mesiaci príspevok na stravovanie dieťaťa, pokiaľ sa v materskej škole stravuje. Aktuálna výška príspevku na stravu je 1,37 €.
(6) V prípade, že rodič neuhradí uvedené poplatky v stanovenom termíne, riaditeľka materskej školy môže po predchádzajúcom upozornení rodiča rozhodnúť o ukončení dochádzky dieťaťa do predškolského zariadenia.

VII.
Vnútorná organizácia materskej školy
7.1 Organizácia tried a vekové zloženie detí
1. Trieda – 3 ročné deti
2. Trieda - 4 – 5 ročné deti
3. Trieda –6 ročné deti (povinné predprimárne vzdelávanie)

7.2 Prevádzka tried, schádzanie a rozchádzanie detí
V Čase od 6.30 – 8.00 hod. sa deti schádzajú v triedach.
Od 8.00 hod. sa začína prevádzka vo všetkých  triedach.
O 16.10 hod. sa končí prevádzka vo všetkých triedach.
Rodič privádza dieťa do materskej školy spravidla do 08:00 hod. a prevezme ho spravidla po 15.00 hod.                                                                                                                                         
Deti, ktorých rodičia dohodli s riaditeľkou školy poldennú dochádzku a odchádzajú z materskej školy pred spánkom si rodičia môžu vyzdvihnúť v čase od 11:45 do 13 00 hod. 
Prevádzka školy končí o 16:10 hod.
7.3 Rámcová organizácia dňa detí v materskej škole
6:30 - 7:30 : Schádzanie detí v 1.triede: hry a činnosti podľa výberu detí
7:30 - 8:15 : Hry a činnosti podľa výberu detí už vo svojej triede
8:15 - 8:30 : Vzdelávacia aktivita: ranný kruh
8:30 - 8:35 : Činnosti zabezpečujúce správnu životosprávu
8:35 - 8:50 : Zdravotné cvičenie
8:50 – 9.20 : Desiata
9:20 - 9:25 : Činnosti zabezpečujúce správnu životosprávu
9:25 - 9:50 : Vzdelávacia aktivita , HČPVD
9:50 - 10:00 : Činnosti zabezpečujúce správnu životosprávu
          Príprava na pobyt vonku
10:00 - 11:30: Pobyt vonku
11:30 - 11:35: Činnosti zabezpečujúce správnu životosprávu 
11:35 - 12:20 : Obed
12:20 - 12:30 : Činnosti zabezpečujúce správnu životosprávu
Príprava na odpočinok
12:30 – 14:30 : Odpočinok 
14:30 – 14:40 : Pohybové a relaxačné cvičenie
Činnosti zabezpečujúce správnu životosprávu
14:40 – 15:10 : Olovrant
15:10 – 15:30 : Vzdelávacia aktivita, HČPVD, krúžková činnosť
15:30 – 16:10  Hry a činnosti podľa výberu detí. 

7.4 Preberanie detí
(1) Dieťa od rodičov osobne preberá učiteľka, ktorá zaň zodpovedá od jeho prevzatia až po odovzdanie rodičovi (inej splnomocnenej osobe staršej ako 10.rokov), alebo pedagógovi, ktorý ho v práci strieda. 
(2) V prípade, že si rodič do 16:10 hod. nevyzdvihne dieťa z MŠ, učiteľka vykoná tieto kroky 
1. Telefonicky kontaktuje rodiča, iných príbuzných
2. urobí písomný záznam do dokumentácie školy, telefonicky oznámi túto skutočnosť riaditeľke školy, na dvere MŠ vyvesí oznam o tom, aby rodičia kontaktovali príslušný útvar polície (058/7931127, ktoré okrem výkonu svojich oprávnení disponuje aj kontaktom na príslušný orgán sociálnoprávnej ochrany detí a sociálnej kurately, ktorý je dosiahnuteľný aj mimo služobné času zamestnancov.
3.odvedie dieťa na Obvodné oddelenie Policajného zboru v Štítniku
4. Ak sa zákonní zástupcovia nepostarajú o korektné vyzdvihnutie dieťaťa z mš 2x po dobe prevádzky školy, bude dieťa z mš, po predchádzajúcom písomnom upozornení vylúčené.
Rodičia detí dávajú k dispozícii škole svoje osobné telefónne čísla , ktoré sú využívané v súlade so znením zákona č. 18/2018 Z. z. o ochrane osobných údajov len v prípade ochorenia dieťaťa,  alebo v prípade, že si dieťa rodič nevyzdvihne po skončení prevádzky školy, tak , ako je vyššie uvedené. 

7.5 Organizácia v šatni
Do šatne majú rodičia prístup. Pri prezliekaní a odkladaní vecí na vešiak vedú rodičia v spolupráci s učiteľkami deti k samostatnosti a poriadkumilovnosti.
Za poriadok a estetickú úpravu šatne zodpovedá učiteľka príslušnej triedy, za hygienu a uzamknutie vchodu určená prevádzková zamestnankyňa.
Rodičia nemajú dovolený prístup do priestorov tried a umyvárni z hygienických dôvodov.

7.6 Organizácia v umyvárni
(1)Všetky triedy majú samostatnú umyváreň. 
(2)Každé dieťa má vlastný hrebeň. Deti majú vlastný uterák. Deti si utierajú ruky aj do vlastných uterákov, ktoré sa perú vo vlastnej réžii zákonných zástupcov 1 x týždenne vždy v piatok. 
(3)Za vyprázdňovanie košov, dopĺňanie papierových utierok,  čistenie hrebeňov, suchú podlahu a hygienu umyvárne zodpovedá určená prevádzková zamestnankyňa.
(4)Deti sa v umyvárni zdržiavajú len za prítomnosti učiteľky, ktorá ich učí základným hygienickým návykom a sebaobsluhe. 
(5)Za celkovú organizáciu pobytu detí v umyvárni, uzatvorenie vody, spláchnutie WC a dodržiavanie príslušných hygienických, zdravotných a bezpečnostných predpisov zodpovedá učiteľka príslušnej triedy.


7.7 Organizácia v jedálni
	


	Režim
stravovania[image: ]

	Spôsob
	Deti sa stravujú 3x denne -  v jedálni.

	
	Čas výdaja
2 – 3 Ročné deti

	Desiata     8,45 -9,00
Obed        11,35 – 11,55
Olovrant  14,45 – 14,55








Olovrant  14,00 – 14,15

	
	
	
	

	
	Čas výdaja
4 – 5 Ročné deti
	
Desiata      9,15 – 9,30 
Obed        11,55 – 12,20
Olovrant   14,55 – 15,05

	
	Čas výdaja
6 – Ročné deti

	
Desiata      9,00 – 9,15
Obed          12,20 – 12,50
Olovrant     15,05 – 15,15





(1)Za kvalitu a predpísané množstvo stravy, hygienu a kultúru stolovania zodpovedá vedúca školskej jedálne. 
(2)Za organizáciu a výchovný proces v jedálni zodpovedá riaditeľka materskej školy a učiteľky. Učiteľky vedú deti k osvojeniu si základných návykov kultúrneho stolovania, v maximálnej miere pri tom uplatňujú individuálny prístup k deťom. Počas jedla učiteľka deti nenásilne usmerňuje, podľa želania rodičov aj prikrmuje. Nenúti ich jesť! Podľa vyspelosti detí sa učiteľka rozhodne k podaniu kompletného príboru. Deti si príbor neberú sami, rozdávajú im ho učiteľky. 
7.8 Pobyt detí vonku
Pobyt vonku obsahuje pohybové aktivity detí, vychádzky, edukačné aktivity a p. V záujme zdravého psychosomatického rozvoja dieťaťa sa realizuje každý deň. Výnimkou sú nepriaznivé klimatické podmienky: silný nárazový vietor, silný mráz a dážď. V jarných a letných mesiacoch sa pobyt vonku upravuje vzhľadom na intenzitu slnečného žiarenia a zaraďuje sa 2 krát počas dňa, v dopoludňajších a odpoludňajších hodinách. Počas pobytu detí vonku je učiteľka povinná zabezpečiť deťom plnohodnotnú, organizovanú činnosť, venuje deťom zvýšenú pozornosť, dodržiava požiadavky bezpečnosti a ochrany ich zdravia v zmysle príslušných všeobecne záväzných právnych predpisov a pokynov riaditeľky materskej školy.
7.9 Organizácia v spálni
Počas popoludňajšieho oddychu dbá učiteľka na primerané oblečenie detí (pyžamo). Zabezpečí pravidelné vetranie, ktoré neohrozí zdravie detí. Od odpočívajúcich detí neodchádza, individuálne pristupuje k deťom, ktoré nepociťujú potrebu spánku. 







VIII.
Podmienky na zaistenie bezpečnosti a ochrany zdravia detí a ich ochrany pred prejavmi rizikového správania, diskrimináciou a násilím
8.1 Všeobecné zásady bezpečnosti a ochrany zdravia detí
(1) Materská škola vytvára bezpečné, hygienicky vyhovujúce, podnetné a rešpektujúce prostredie na zdravý telesný, psychický, sociálny a emocionálny vývin detí. Pri zabezpečovaní bezpečnosti a ochrany zdravia detí postupujú všetci zamestnanci materskej školy v súlade so všeobecne záväznými právnymi predpismi, školským poriadkom, pracovným poriadkom a internými pokynmi riaditeľky materskej školy.
(2) Materská škola zabezpečuje primeraný dohľad nad deťmi počas celého pobytu v materskej škole, bezpečné podmienky pri hrách, vzdelávacích aktivitách, pobyte vonku, odpočinku, stravovaní a presunoch, prevenciu úrazov, ochranu detí pred nebezpečnými predmetmi, látkami a situáciami, dodržiavanie hygienických, zdravotných a bezpečnostných zásad a primerané poučovanie detí o bezpečnom správaní vzhľadom na ich vek a rozumové schopnosti.
8.2. Povinnosti zamestnancov pri ochrane detí
(1) Pedagogickí zamestnanci zodpovedajú za bezpečnosť detí od okamihu ich prevzatia od zákonného zástupcu alebo poverenej osoby až do ich odovzdania zákonnému zástupcovi alebo ním splnomocnenej osobe. Zamestnanci materskej školy sú povinní nenechávať deti bez dozoru, predchádzať situáciám, ktoré by mohli ohroziť zdravie alebo bezpečnosť detí, venovať zvýšenú pozornosť deťom počas pobytu vonku, presunov, výletov, exkurzií a spoločných podujatí a bezodkladne riešiť každý úraz, konflikt alebo podozrenie na ohrozenie dieťaťa.
(2) Prevádzkoví zamestnanci zodpovedajú za bezpečnosť a hygienu priestorov v rozsahu svojej pracovnej náplne, najmä za čistotu, uzamykanie určených priestorov, bezpečné uloženie čistiacich prostriedkov a udržiavanie priechodnosti vnútorných a vonkajších priestorov.

8.3. Ochrana detí pred prejavmi rizikového správania
(1) Materská škola vytvára preventívne podmienky na predchádzanie prejavom rizikového správania detí. Za rizikové správanie sa považuje najmä také správanie, ktoré môže ohroziť bezpečnosť, zdravie, dôstojnosť alebo priaznivý vývin dieťaťa alebo iných osôb, najmä opakované agresívne správanie, fyzické ubližovanie, vyhrážanie sa, zastrašovanie, ničenie majetku, nerešpektovanie bezpečnostných pokynov, ponižovanie, vysmievanie alebo vylučovanie z kolektívu.
(2) Pri zistení prejavov rizikového správania pedagogický zamestnanec postupuje primerane veku a schopnostiam dieťaťa, situáciu rieši pokojne, odborne a citlivo, informuje riaditeľku materskej školy a podľa potreby zákonného zástupcu dieťaťa. Materská škola následne prijme primerané výchovné, organizačné alebo podporné opatrenia.
8.4. Postup pri opakovaných alebo závažných prejavoch rizikového správania
(1) Ak sa u dieťaťa opakovane prejavuje správanie, ktoré môže ohroziť jeho bezpečnosť a zdravie alebo bezpečnosť a zdravie ostatných detí či zamestnancov, materská škola uskutoční pedagogické pozorovanie, vyhotoví písomný záznam o prejavoch správania, prerokuje situáciu so zákonným zástupcom dieťaťa, navrhne primerané podporné opatrenia a podľa potreby odporučí odbornú konzultáciu alebo vyšetrenie v zariadení poradenstva a prevencie.
(2) Ak zákonný zástupca neposkytne potrebnú súčinnosť pri riešení opakovaných prejavov rizikového správania, ktoré ohrozujú bezpečnosť a zdravie detí alebo zamestnancov, riaditeľka materskej školy postupuje podľa príslušných právnych predpisov a môže vec oznámiť príslušnému orgánu sociálnoprávnej ochrany detí a sociálnej kurately alebo príslušnému regionálnemu úradu.
8.5 Ochrana detí pred diskrimináciou
(1) Materská škola zabezpečuje rovnaké zaobchádzanie so všetkými deťmi bez ohľadu na ich zdravotný stav, sociálne zázemie, národnosť, etnický pôvod, jazyk, vierovyznanie, rodinnú situáciu alebo iné postavenie dieťaťa či jeho zákonných zástupcov. V materskej škole sa zakazuje akákoľvek forma diskriminácie, segregácie, ponižovania, zosmiešňovania alebo znevýhodňovania dieťaťa.
(2) Všetky deti majú právo na rešpektujúci prístup, bezpečné prostredie a rovnaké možnosti zapájať sa do výchovno-vzdelávacích činností primerane svojim schopnostiam, potrebám a zdravotnému stavu. Zamestnanci materskej školy vytvárajú prostredie založené na úcte, tolerancii, vzájomnej pomoci a rešpektovaní rozmanitosti detí a ich rodín.

8.6 Ochrana detí pred násilím
(1) Materská škola dôsledne chráni deti pred všetkými formami fyzického, psychického, verbálneho a sociálneho násilia. Za neprípustné sa považuje najmä fyzické ubližovanie dieťaťu, zastrašovanie, ponižovanie, vyhrážanie sa, zosmiešňovanie, hrubé alebo urážlivé zaobchádzanie, ignorovanie potrieb dieťaťa spôsobom, ktorý môže ohroziť jeho bezpečnosť alebo zdravý vývin, a akékoľvek správanie narúšajúce dôstojnosť dieťaťa.
(2) Ak zamestnanec materskej školy zistí alebo má dôvodné podozrenie, že dieťa je vystavené násiliu, zanedbávaniu alebo inému ohrozeniu, bezodkladne informuje riaditeľku materskej školy. Riaditeľka prijme primerané opatrenia na ochranu dieťaťa a podľa závažnosti veci kontaktuje zákonného zástupcu, príslušný orgán sociálnoprávnej ochrany detí a sociálnej kurately, políciu alebo zdravotnícke zariadenie.
8.7 Spolupráca so zákonnými zástupcami
(1) Zákonní zástupcovia sú povinní spolupracovať s materskou školou pri zabezpečovaní bezpečnosti, ochrany zdravia a priaznivého vývinu dieťaťa. Sú povinní informovať materskú školu o skutočnostiach, ktoré môžu mať vplyv na bezpečnosť, zdravie, správanie alebo priebeh výchovy a vzdelávania dieťaťa, rešpektovať školský poriadok a pokyny zamestnancov materskej školy a poskytovať súčinnosť pri riešení prejavov rizikového správania dieťaťa.
8.8 Evidencia a dokumentácia udalostí
(1) O závažných udalostiach týkajúcich sa bezpečnosti, ochrany zdravia, rizikového správania, diskriminácie alebo násilia sa vyhotovuje písomný záznam. Záznam obsahuje najmä dátum, miesto, opis udalosti, mená zúčastnených osôb, prijaté opatrenia a podpis zodpovednej osoby. Dokumentácia sa uchováva v súlade s platnými právnymi predpismi a zásadami ochrany osobných údajov.
8.9 Preventívne opatrenia materskej školy
(1) Materská škola realizuje preventívne aktivity primerané veku detí, zamerané na rozvoj bezpečného správania, prosociálneho správania, spolupráce, empatie, rešpektu a tolerancie, predchádzanie konfliktom, ochranu zdravia a osobnej bezpečnosti a podporu pozitívnych vzťahov v detskom kolektíve. Preventívne pôsobenie je súčasťou každodennej výchovno-vzdelávacej činnosti.

8.10 Zaistenie bezpečnosti a ochrany zdravia detí
 (1) V starostlivosti o zdravie, hygienu a bezpečnosť detí sa zamestnanci materskej školy riadia všeobecne záväznými právnymi predpismi, pracovným poriadkom, školským poriadkom a internými pokynmi riaditeľky materskej  školy. t.j.:
1. zabezpečiť všestrannú starostlivosť o deti počas dňa, nenechať ich ani na chvíľu samé ani počas spánku
1. vyhýbať sa vychádzkam do neznámeho terénu. Na vychádzku mimo obce sú učiteľky povinné brať zdravotnú tašku prvej pomoci
1. vychádzku uskutočňovať vždy za prítomnosti dvoch zamestnancov
1. dôsledne dbať, aby deti neprišli do styku s predmetmi, s ktorými by sa mohli poraniť resp. si poškodiť zdravie ( ostré predmety, čistiace prostriedky a pod.).
1. učiteľka plne zodpovedá za jej zverené deti do času, pokiaľ ich odovzdá ďalšej pracovníčke, rodičom, resp. nimi poverenej osobe na základe splnomocnenia. Mali by to byť dospelé osoby, ktoré sú potom za dieťa právne zodpovedné a nesmú byť pod vplyvom alkoholu . Týmto úkonom môžu rodičia splnomocniť aj svoje ďalšie dieťa, nie však mladšie ako 10 rokov, no zodpovednosť v plnej miere preberajú na seba. 
1. výlet, alebo exkurzia sa organizuje na základe plánu práce školy, najviac na jeden deň s prihliadnutím na bezpečnostné, hygienické a fyziologické potreby detí a so zabezpečením teplého obeda pre deti. Organizačnú prípravu zabezpečí poverený pedagogický zamestnanec o priebehu aktivít a poučení zúčastnených osôb a detí vyhotoví písomný záznam, ktorý potvrdia všetky dospelé zúčastnené osoby svojim podpisom
(2) Za dodržiavanie hygienických predpisov v priestoroch materskej školy a ochranu zdravia detí zodpovedajú aj prevádzkové zamestnankyne a to v rozsahu im určenej pracovnej náplne:
1. zabezpečiť požadovanú hygienu a poriadok na škole podľa stanovených kritérií
1. dodržiavať zásady a pokyny pracovníkov hygienického dozoru
1. zamykať priestory, kde sú uložené čistiace prostriedky, taktiež odkladať ich z dosahu detí
1. odomykať a zamykať vstupné dvere do budovy podľa režimu dňa
1. starať sa o školský areál, 
1. starať sa o čistotu a schodnosť prístupových chodníkov
8.11 Ochorenie pedikulózy
Pedikulóza (zavšivavenie) je prenosné parazitárne ochorenie, ktoré spôsobuje parazit Voš detská, hlavová. Voš detská sa šíri hlavne:
· pri priamom kontakte, najmä v kolektívoch ako je rodina, škola, školské zariadenia, pri spaní viacerých detí v jednej posteli, pri hre,
· prostredníctvom rôznych predmetov, napr. hrebeňov, pokrývok hláv, uterákov, šálov, odevov, ak sa napr. voš dostane na golier odevu, je možný prenos na iné ošatenie v šatniach.

8.11.1 Preventívne opatrenia:
· zabezpečiť informovanosť rodičov detí, žiakov navštevujúcich školu, školské zariadenie o prevencii výskytu vší v zariadení a ich povinnostiach,
· zodpovedať za dodržovanie hygienických zásad /umývanie tried , dezinfekcia/ ,

8.11.2 Postup pri podozrení na výskyt pedikulózy
· Pri akomkoľvek podozrení učiteľky na možný výskyt vší 
· Dieťa sa škriabe, je nekľudné, nesústredené, pohľadom, prezeraním vlasovej časti hlavy) oznámiť túto skutočnosť vedeniu školy a rodičovi ( zákonnému zástupcovi ) dieťaťa/žiaka.
(1)Učiteľka dohliadne, aby vrchný odev ( hlavne čiapky, šály ), osobná (v materskej škole posteľná bielizeň, hrebene) a ďalšie predmety, s ktorými prišla hlava dieťaťa/žiaka podozrivého zo zavšivavenia do styku, neboli spoločne uložené ( v šatni, na vešiakoch a pod.) s odevmi a predmetmi ostatných detí/žiakov, príp. aby ich iné deti/žiaci nepoužívali.
(2)Učiteľ rodičovi ( zákonnému zástupcovi ) odporučí navštíviť príslušného všeobecného lekára pre deti a mládež za účelom potvrdenia diagnózy zavšivavenia a podľa jeho pokynov zabezpečiť odvšivavenie dieťaťa/žiaka. Zároveň ho požiada (v materskej škole posteľnú a osobnú bielizeň dieťaťa vyvariť príp. vyprať pri vysokých teplotách, dôkladne vysušiť a vyžehliť).Pokiaľ pranie posteľnej bielizne a iného prádla zabezpečuje materská škola, je nutné ho vyvariť, vyprať pri vysokej teplote, vysušiť a vyžehliť.
(3)Dezinsekcii je nutné podrobiť aj predmety, ktoré prišli do styku s vlasovou časťou hlavy, a to vyvarením (hrebene), resp. postriekaním insekticídnym prípravkom na lezúci hmyz (matrace a žinenky) nechať ich dôkladne vyvetrať, vystaviť účinkom slnečného žiarenia a minimálne 3 – 4 dni nepoužívať.
(4)Vykonať dezinsekciu v rovnakom čase v celom kolektíve (aj u zdravých členov), v ktorom bol výskyt vší zistený t.j. rodina, škola. Informácie o dezinsekčných preparátoch je možné získať u praktického lekára, lekárnika.
(5)Zopakovať dezinsekciu po 8 - 14 dňoch na zaistenie spoľahlivého účinku.
(6)Vedenie školy požiada rodičov o súčinnosť, tzn. aby priebežne kontrolovali vlasy u svojich detí.
(7)Učiteľka v detskom kolektíve následne vykonáva preventívne opatrenia, a to priebežným sledovaním charakteristických prejavov možného výskytu vší u ďalších detí/žiakov .
(8)Opätovný nástup dieťaťa/žiaka do školy je možný iba po predložení potvrdenia od lekára, že dieťa/žiak je spôsobilý pre opätovný návrat do kolektívu!!!!
(9)Pri riešení problému výskytu vší u detí/žiakov odporúčame postupovať citlivo s individuálnym prístupom.
(10)Rodič má povinnosť starostlivosti o dieťa, vrátane umožnenia poskytnúť mu zdravotnú starostlivosť. Ak rodič odmietne liečenie dieťaťa, možno túto skutočnosť považovať za nedodržanie povinnosti starostlivosti o toto dieťa a navyše dochádza aj k porušeniu základných práv dieťaťa. Riešenie tejto situácie je v kompetencii zodpovedných inštitúcií v sociálnej oblasti.



IX.
Doržiavanie zákazu segregácie vo výchove a vzdelávaní

9.1 Všeobecné ustanovenie
(1) Materská škola pri výchove a vzdelávaní dôsledne dodržiava zákaz všetkých foriem diskriminácie a osobitne zákaz segregácie. Všetky deti majú právo na rovnaký prístup k predprimárnemu vzdelávaniu, na rešpektovanie svojej dôstojnosti, individuality, potrieb a možností a na vytváranie podmienok podporujúcich ich všestranný rozvoj.
(2) Materská škola zabezpečuje, aby žiadne dieťa nebolo znevýhodňované, vylučované, oddeľované alebo obmedzované v prístupe k výchove a vzdelávaniu z dôvodu zdravotného stavu, sociálneho zázemia, národnosti, etnického pôvodu, jazyka, vierovyznania, rodinnej situácie, majetkových pomerov alebo iného postavenia dieťaťa či jeho zákonných zástupcov.
9.2 Vymedzenie segregácie
(1) Za segregáciu vo výchove a vzdelávaní sa považuje také konanie alebo opomenutie konania, ktorého dôsledkom je priestorové, organizačné alebo sociálne vylúčenie skupiny detí alebo ich oddelené vzdelávanie, ak takéto oddelenie nie je odôvodnené zákonom a najlepším záujmom dieťaťa.
(2) Za neprípustné sa považuje najmä vytváranie tried, skupín alebo aktivít na základe sociálneho, etnického, jazykového alebo iného znevýhodňujúceho kritéria, obmedzovanie účasti dieťaťa na výchovno-vzdelávacích činnostiach bez objektívneho a zákonného dôvodu, oddelené umiestňovanie detí pri hre, stravovaní, pobyte vonku, odpočinku alebo iných činnostiach z dôvodov, ktoré by mohli viesť k ich znevýhodneniu, a nerovnaké zaobchádzanie pri prijímaní detí, zaraďovaní do tried, poskytovaní podpory alebo zapájaní do aktivít materskej školy.
9.3 Preventívne opatrenia materskej školy
(1) Materská škola prijíma preventívne opatrenia na predchádzanie segregácii a podporuje inkluzívne, bezpečné a rešpektujúce prostredie. Pri organizácii výchovy a vzdelávania dbá na to, aby boli všetky deti zapájané do spoločných aktivít primerane svojim schopnostiam, potrebám a zdravotnému stavu.
(2) Materská škola podporuje rovnaký prístup všetkých detí k výchove a vzdelávaniu, vytvára podmienky na začlenenie detí so špeciálnymi výchovno-vzdelávacími potrebami, rešpektuje individuálne potreby detí bez ich neopodstatneného oddeľovania od kolektívu a vedie deti k vzájomnej úcte, spolupráci, pomoci, tolerancii a rešpektovaniu rozmanitosti.
9.4 Povinnosti zamestnancov materskej školy
(1) Zamestnanci materskej školy sú povinní konať tak, aby svojím správaním, rozhodovaním a organizáciou činností neprispievali k vzniku alebo prehlbovaniu segregácie. Pri práci s deťmi rešpektujú zásadu rovnakého zaobchádzania, ľudskú dôstojnosť každého dieťaťa a jeho právo na bezpečné a prijímajúce prostredie.
(1) Zamestnanci materskej školy pristupujú ku všetkým deťom rovnocenne a s rešpektom, predchádzajú vylučovaniu detí z kolektívu, nevytvárajú ani nepodporujú stereotypy, predsudky alebo znevýhodňujúce rozdelenia detí a bezodkladne upozornia riaditeľku materskej školy na podozrenie z diskriminácie alebo segregácie.
9.5 Postup pri podozrení na segregáciu
(1) Ak zamestnanec, zákonný zástupca alebo iná osoba upozorní na možné porušenie zákazu segregácie, riaditeľka materskej školy bezodkladne preverí oznámené skutočnosti. Pri preverovaní postupuje objektívne, citlivo a s dôrazom na ochranu dôstojnosti a najlepšieho záujmu dieťaťa.
(2) V prípade zistenia nedostatkov materská škola prijme primerané opatrenia, najmä odstráni organizačné alebo priestorové usporiadanie, ktoré by mohlo viesť k segregácii, zabezpečí rovnaké zapojenie detí do výchovno-vzdelávacích činností, prijme podporné opatrenia pre dieťa alebo skupinu detí a podľa potreby požiada o súčinnosť zriaďovateľa, zariadenie poradenstva a prevencie alebo príslušný orgán štátnej správy v školstve.
9.6 Záverečné ustanovenie
(1) Dodržiavanie zákazu segregácie je súčasťou každodennej činnosti materskej školy. Materská škola pri všetkých rozhodnutiach a opatreniach postupuje v súlade s princípom rovnakého zaobchádzania, inkluzívneho vzdelávania, ochrany dôstojnosti dieťaťa a najlepšieho záujmu dieťaťa.

X.
Legislatíva

10.1 Legislatíva pre materské školy a predprimárne vzdelávanie
(1) Školský poriadok materskej školy a organizácia predprimárneho vzdelávania vychádzajú najmä z platných všeobecne záväzných právnych predpisov Slovenskej republiky, právnych predpisov v oblasti výchovy a vzdelávania, ochrany zdravia, ochrany práv detí, rovnakého zaobchádzania, ochrany osobných údajov, bezpečnosti a ochrany zdravia pri práci a z interných predpisov materskej školy a zriaďovateľa.
(2) Pri výkone práv a povinností detí, zákonných zástupcov a zamestnancov materskej školy sa postupuje najmä podľa týchto legislatívnych dokumentov:
· zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov,
· zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov,
· zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov,
· vyhláška Ministerstva školstva, vedy, výskumu a športu Slovenskej republiky č. 541/2021 Z. z. o materskej škole v znení neskorších predpisov,
· vyhláška Ministerstva školstva, vedy, výskumu a športu Slovenskej republiky č. 339/2023 Z. z. o pedagogickej dokumentácii a ďalšej dokumentácii,
· štátny vzdelávací program pre predprimárne vzdelávanie v materských školách,
· zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov,
· zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou,
· zákon č. 305/2005 Z. z. o sociálnoprávnej ochrane detí a o sociálnej kuratele,
· zákon č. 36/2005 Z. z. o rodine,
· zákon č. 355/2007 Z. z. o ochrane, podpore a rozvoji verejného zdravia,
· vyhláška Ministerstva zdravotníctva Slovenskej republiky č. 527/2007 Z. z. o podrobnostiach o požiadavkách na zariadenia pre deti a mládež,
· vyhláška Ministerstva zdravotníctva Slovenskej republiky č. 585/2008 Z. z., ktorou sa ustanovujú podrobnosti o prevencii a kontrole prenosných ochorení,
· zákon č. 18/2018 Z. z. o ochrane osobných údajov a nariadenie Európskeho parlamentu a Rady (EÚ) 2016/679 GDPR,
· zákon č. 124/2006 Z. z. o bezpečnosti a ochrane zdravia pri práci,
· zákon č. 311/2001 Z. z. Zákonník práce,
· zákon č. 71/1967 Zb. o správnom konaní (správny poriadok),
· všeobecne záväzné nariadenia obce a interné predpisy materskej školy a zriaďovateľa.
(3) Materská škola pri svojej činnosti priebežne sleduje zmeny právnych predpisov a školský poriadok aktualizuje tak, aby bol v súlade s platnou legislatívou, rozhodnutiami zriaďovateľa, usmerneniami ministerstva školstva, regionálneho úradu školskej správy a ďalšími záväznými alebo odporúčacími dokumentmi vzťahujúcimi sa na materské školy.








 













 
 
XI.
Ochrana spoločného majetku
Vchody do materskej školy sú zaistené zámkami.                                                                                               V budove materskej školy je bez vedomia riaditeľky školy,  zástupcu riaditeľa školy, učiteliek  a  školníčky materskej školy  z a k á z a n ý  akýkoľvek pohyb cudzej osoby.  

XII.
Záverečné ustanovenia
V prípade porušenia vnútorného poriadku môže riaditeľka materskej školy vydať rozhodnutie o uložení výchovného opatrenia, resp. ukončení dochádzky .


    
Derogačná klauzula  Zrušovacie ustanovenie: Vydaním školského poriadku sa ruší predchádzajúci školský poriadok schválený Pedagogickou radou, Radou školy pri materskej škole v Štítniku a v pléne Rodičovského združenia pri Materskej škole v Štítniku dňa 08.01.2024.   
Ruší sa Dodatok č. 1 ku Školskému poriadku Materskej školy, Jelšavská 318, Štítnik z dňa 17.1.2025
Ruší  Dodatok č. 2 ku Školskému poriadku Materskej školy, Jelšavská 318, Štítnik z dňa 17.1.2025
Ruší sa Dodatok č. 3 ku Školskému poriadku Materskej školy, Jelšavská 318, Štítnik z dňa 17.1.2025
Ruší sa Dodatok č. 4 ku Školskému poriadku Materskej školy, Jelšavská 318, Štítnik z dňa 17.1.2025 
Dodatok č. 5 ku Školskému poriadku Materskej školy, Jelšavská 318, Štítnik z dňa 2.2.2026
Dodatok č. 6 ku Školskému poriadku Materskej školy, Jelšavská 318, Štítnik z dňa 2.2.2026





                                      
 Školský poriadok bol prerokovaný v Pedagogickej rade, v Rade školy pri MŠ,  v  pléne Rodičovského združenia pri Materskej škole v Štítniku .

PaedDr. Andrea Vidová
				          riaditeľka školy










Podpisom potvrdzujem že som bol/a oboznámená  so Školským poriadkom MŠ v Štítniku

Pedagogická rada pri MŠ Štítnik
	P.č.
	Meno a priezvisko
	Dátum
	Podpis

	1.
	PaedDr. Andrea Vidová
	
	

	2.
	Nikoleta Marková
	
	

	3.
	Jana Paličková
	
	

	4.
	Bc. Iveta Linkeschová
	
	

	5.
	Beáta Kolesárová
	
	

	6.
	Gabriela Jánošová Mihóková
	
	














Rada školy pri Materskej škole v Štítniku
	P.č.
	Meno a priezvisko člena Rady školy pri Materskej škole v Štítniku
	podpis

	1.
	
	

	2.
	
	

	3.
	
	

	4.
	
	

	5.
	
	




Školský poriadok vydaný dňa 01.09.2026 je záväzný pre deti a zákonných zástupcov detí navštevujúcich Materskú školu, Jelšavská 318, 049 32 Štítnik a zamestnancov  Materskej školy, Jelšavská 318, 049 32 Štítnik.

Školský poriadok vypracovala PaedDr. Andrea Vidová, riaditeľka materskej školy









Príloha č. 1

(Názov školy)
Časť A. (vyplní škola)

Potvrdenie  lekára na ospravedlnenie neprítomnosti dieťaťa z dôvodu ochorenia alebo úrazu
 

Meno a priezvisko dieťaťa: ..........................................................................................

Školský rok 20 ..../ 20 .... 

Neprítomnosť z dôvodu ochorenia	od ....................................... do ......................................

  	od ...................................... do .......................................

Predloženie potvrdenia od lekára sa vyžaduje z dôvodu, že: *

a) neprítomnosť dieťaťa z dôvodu ochorenia alebo úrazu trvala viac ako 7 po sebe nasledujúcich vyučovacích dní,
b) neprítomnosť dieťaťa z dôvodu ochorenia alebo úrazu presiahla počet vyučovacích dní v sledovanom období podľa príslušného režimu ospravedlňovania,
c) materská škola vyžaduje lekárske potvrdenie o chorobe podľa § 144 ods. 13 školského zákona v odôvodnenom prípade (opakovaná neprítomnosť dieťaťa).

Sledovaným obdobím podľa písmena b) je polrok školského roka, kalendárny mesiac alebo dva po sebe nasledujúce kalendárne mesiace podľa režimu ospravedlňovania.

.................................................................................
meno, priezvisko a podpis riaditeľa materskej školy 

Časť B. (vyplní lekár)

Názov a adresa zdravotníckeho zariadenia:

.................................................................................................................................................


Potvrdzujem, že dieťa bolo v období     od ........................... do ...........................   choré.


Dátum vystavenia potvrdenia: ....................................
..............................................
podpis a pečiatka lekára

* Relevantnú možnosť vyznačí materská škola



















Príloha č. 2
Vzor
Oznámenie o režime, podľa ktorého materská škola postupuje pri ospravedlňovaní neprítomnosti dieťaťa z dôvodu ochorenia alebo úrazu 

Materská škola: ...............................................................

Školský rok: .................................................................

Oznámenie zákonným zástupcom a zástupcom zariadení

Materská škola oznamuje zákonným zástupcom detí a zástupcom zariadení, že pri ospravedlňovaní neprítomnosti dieťaťa plniaceho povinné predprimárne vzdelávanie z dôvodu ochorenia alebo úrazu  postupuje od .................................. v

☐ prísnejšom režime ospravedlňovania podľa § 144 ods. 12 školského zákona,
☐ miernejšom režime ospravedlňovania podľa § 144 ods. 16 školského zákona.
Materská škola označí režim ospravedlňovania, v ktorom aktuálne postupuje.

Prísnejší režim ospravedlňovania
Ak materská škola postupuje v prísnejšom režime ospravedlňovania, potvrdenie od lekára sa nevyžaduje, ak neprítomnosť dieťaťa z dôvodu ochorenia alebo úrazu trvá:
a) najviac 7 po sebe nasledujúcich vyučovacích dní, a zároveň
b) súhrnne počas polroka školského roka najviac 21 vyučovacích dní.
Ak neprítomnosť dieťaťa z dôvodu ochorenia alebo úrazu  presiahne uvedený rozsah vyučovacích dní, materská škola vyžaduje potvrdenie od lekára.

Miernejší režim ospravedlňovania
Ak materská škola postupuje v miernejšom režime ospravedlňovania, potvrdenie od lekára sa nevyžaduje, ak neprítomnosť dieťaťa z dôvodu ochorenia alebo úrazu trvá:
a) najviac 7 po sebe nasledujúcich vyučovacích dní, a zároveň
b) súhrnne počas kalendárneho mesiaca najviac 14 vyučovacích dní, a zároveň
c) súhrnne počas dvoch po sebe nasledujúcich kalendárnych mesiacov najviac 21 vyučovacích dní.
Ak neprítomnosť dieťaťa z dôvodu ochorenia alebo úrazu  presiahne uvedený rozsah vyučovacích dní, materská škola vyžaduje potvrdenie od lekára.


V .................................. Dňa ..................................

...............................................................
meno, priezvisko a podpis riaditeľa materskej školy

